CELEX: 32007R0478
Language: et
Date: 2007-04-23 00:00:00
Title: Komisjoni määrus (EÜ, Euratom) nr 478/2007, 23. aprill 2007 , millega muudetakse määrust (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad

28.4.2007   
            
            
               ET
            
            
               Euroopa Liidu Teataja
            
            
               L 111/13
            
         KOMISJONI MÄÄRUS (EÜ, EURATOM) nr 478/2007,
   23. aprill 2007,
   millega muudetakse määrust (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Aatomienergiaühenduse asutamislepingut,
   võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (1) eelkõige selle artiklit 183,
   olles konsulteerinud Euroopa Parlamendi, Euroopa Liidu Nõukogu, Euroopa Ühenduste Kohtu, Euroopa Kontrollikoja, Euroopa Majandus- ja Sotsiaalkomitee, Regioonide Komitee, Euroopa Ombudsmani ja Euroopa andmekaitseinspektoriga,
   ning arvestades järgmist:
   
               (1)
            
            
               Määrust (EÜ, Euratom) nr 1605/2002 (edaspidi “finantsmäärus”) on muudetud määrusega (EÜ, Euratom) nr 1995/2006. Kõnealused muudatused peaksid kajastuma rakenduseeskirjades, mis on kehtestatud komisjoni 23. detsembri 2002. aasta määrusega (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad. (2)
               
            
         
               (2)
            
            
               Eelarvepõhimõtete, eelkõige ühtsuse põhimõtte kohaselt tuleb rakenduseeskirjades täpsustada finantsmääruses eelmaksetelt saadud intresside sissenõudmiseks kehtestatud eeskirjad. Sellest tulenevalt tuleb selgitada, millist summat tuleb pidada märkimisväärseks summaks. Sellest künnisest väiksemate summade puhul eelmaksetelt saadud intresse ei tuleks Euroopa ühendustele tasuda. Samuti tuleb täpsustada olukorrad, kus eelmaksetelt saadud intressid tuleb Euroopa Liidu finantshuvide kaitseks igal aastal sisse nõuda.
            
         
               (3)
            
            
               Sihtotstarbelisuse põhimõtet järgides tuleks täpselt määratleda meetodid, mille alusel arvutada protsentide piirmäärad, millest komisjoni ja teiste institutsioonide assigneeringute ümberpaigutamisel kinni pidada. Kuna teiste institutsioonide kui komisjoni tehtavate ümberpaigutuste menetlusi käsitlev säte on finantsmääruses ühtsel kujul esitatud, võib selle rakenduseeskirjadest välja jätta.
            
         
               (4)
            
            
               Seoses eelarve täitmisega tuleks ette näha tulemusliku ja tõhusa sisekontrolliga seonduv säte, mida tuleks kohaldada iga eelarve täitmise viisi puhul, kooskõlas usaldusväärse finantsjuhtimise põhimõttega ja vajaduse korral asjaomaste valdkondlike eeskirjadega.
            
         
               (5)
            
            
               Finantsmääruse artikli 49 lõike 6 punktis c on selgesõnaliselt sätestatud ettevalmistavate meetmete rahastamine ühise välis- ja julgeolekupoliitika (ÜVJP) valdkonnas, eelkõige seoses kavandatavate ELi kriisiohjeoperatsioonidega. Kõnealuste meetmete kiire rahastamine vastab operatiivsele vajadusele enamikus kriisiolukordades tuleb mitmed meetmed kriisiohjeoperatsiooni ettevalmistamiseks kohapeal võtta kiiresti, enne kui nõukogu on vastu võtnud ühismeetme Euroopa Liidu lepingu artikli 14 alusel või muu vajaliku õigusakti. Asjakohane on selgitada, et kõnealuste meetmete rahastamine hõlmab täiendavaid kulusid (sealhulgas kõrge riskitasemega kindlustus, reisi- ja majutuskulud ning päevarahad), mis tekivad otseselt seoses konkreetse missiooni alustamise või kohapeal sellise meeskonna moodustamisega, millesse on kaasatud ELi institutsioonide personal, selles ulatuses, mil ühismeetme raames korraldatavate kriisiohjeoperatsioonidega seoses kantud samalaadsed kulud kantakse tavaliselt ühise välis- ja julgeolekupoliitika tegevuseelarve realt.
            
         
               (6)
            
            
               Seoses eelarve täitmise meetodite, eelkõige eelarve kaudse tsentraliseeritud täitmisega tuleb täpsustada, et isikutel, kellele on usaldatud ELi lepingu V jaotisele vastavate konkreetsete meetmete haldamine, tuleks kehtestada oma hallatavate rahaliste vahendite eest vastutuse võtmiseks asjakohased struktuurid ja menetlused. Kuna finantsmäärusest on välja jäetud põhiõigusaktis ettenähtud nõue esitada avalik-õiguslike ülesannetega siseriiklike asutuste poole pöördumiseks eelnev luba, tuleb rakenduseeskirjadest vastavad sätted välja jätta.
            
         
               (7)
            
            
               Seoses eelarve täitmisega koostöös liikmesriikidega tuleks täpsustada finantsmääruse artiklis 53b osutatud olemasolevatest audititest ja kinnitustest tehtava iga-aastase kokkuvõtte sisu.
            
         
               (8)
            
            
               Seoses eelarve täitmisega ühiselt rahvusvaheliste institutsioonidega tuleb lisada erisätted, milles täpsustatakse nende kokkulepete sisu, mille komisjon sõlmib koostöös rahvusvaheliste organisatsioonidega, ning eelarvest rahastatavate abisaajate avalikustamise kohustus.
            
         
               (9)
            
            
               Seoses finantsjuhtimises osalejate vastutusega tuleb teha selgeks, et ametisse nimetav asutus võib töötaja finantsmääruse asjaomase sätte kohaselt esitatud teabe alusel taotleda finantsrikkumiste uurimise toimkonna arvamust teatava juhtumi kohta. Lisaks sellele peaks volitatud eelarvevahendite käsutajal olema õigus anda asi üle finantsrikkumiste uurimise toimkonnale, kui ta leiab, et toimunud on finantsrikkumine.
            
         
               (10)
            
            
               Seoses võlgade sissenõudmisega tuleb, pidades silmas ühenduse võlgadele ja nõuetele finantsmäärusega kehtestatud üldist viieaastast aegumistähtaega, täpsustada eeskirju, mis käsitlevad aegumistähtaja arvestusperioodi alguskuupäeva ja selle katkestamise põhjendusi ning mida kohaldatakse nii institutsioonide kui ka selliste kolmandate isikute suhtes, kellel on institutsioonide vastu täitmisele pööratav nõue.
            
         
               (11)
            
            
               Ühenduste finantshuvide kaitse tugevdamiseks tuleks komisjonil koostada loetelu saadaolevatest summadest finantsmääruse artikli 73 tähenduses, nimetades võlglaste nimed ja võla summa, kui võlglaselt on maksmist nõutud res judicata jõudu omava kohtuotsusega ja kui pärast selle väljakuulutamist ei ole ühe aasta jooksul tehtud ühtegi makset või ei ole tehtud märkimisväärseid makseid. Kõnealune loetelu tuleks avaldada, võttes arvesse andmekaitsealaseid õigusakte.
            
         
               (12)
            
            
               Ühenduste poolt tasumisele kuuluvaid summasid reguleerivaid eeskirju tuleks muuta rangemaks, et tagada töövõtjate ja abisaajate täielik ja igakülgne teavitamine menetlusnõuetest ning makse hilinemise korral selle neile automaatselt viivisega kompenseerimine alati, kui viivis ületab 200 eurot. Igal institutsioonil tuleks esitada eelarvepädevatele institutsioonidele aruanne kehtestatud tähtaegade järgimise kohta.
            
         
               (13)
            
            
               Seoses hangetega peaks valdkondades, kus toimub kiire hinnatõus või tehnoloogia kiire areng, tegema ilma konkurssi uuesti alustamata raamlepingutele vahehindamise või kohaldama võrdlusanalüüsi ja tellija peaks võtma asjakohased meetmed, sealhulgas vajaduse korral raamlepingu lõpetama.
            
         
               (14)
            
            
               Kooskõlas proportsionaalsuse põhimõttega peaks tellijal olema võimalik kuni 5 000 euro suuruse maksumusega lepingute ja kuni 10 000 euro suuruse maksumusega välisabi lepingute puhul olenevalt oma riskianalüüsist mitte nõuda taotlejatelt ja pakkujatelt kinnituse esitamist selle kohta, et nad ei ole üheski menetlusest kõrvalejätmist põhjustavas olukorras.
            
         
               (15)
            
            
               Lihtsustamise eesmärgil peaks olema võimalik teha esitatud arvete alusel makseid ilma pakkumist eelnevalt vastu võtmata kuni 500 euro suuruste summade puhul ning välisabi puhul peaks alla 60 000 euro suuruse maksumusega lepingute korral olema hankelepinguid võimalik sõlmida konkureeriva läbirääkimistega menetluse teel.
            
         
               (16)
            
            
               Kui see on asjakohane, tehniliselt teostatav ja kuluefektiivne, tuleks määruse (EÜ, Euratom) nr 2342/2002 artiklis 158 sätestatud künnistega võrdse või neist suurema maksumusega lepinguid sõlmida samaaegselt eraldi osades.
            
         
               (17)
            
            
               Tellijal tuleks esitada tagasilükatud pakkujatele teave kättesaadavate õiguskaitsevahendite kohta.
            
         
               (18)
            
            
               Pidades silmas institutsiooni võimalust viia hankemenetlus läbi liikmesriigi tellijaga ühiselt, tuleks täpsustada, millist hankemenetlust tuleks neil juhtudel kasutada ja kuidas seda tuleks hallata.
            
         
               (19)
            
            
               Institutsioonidevahelistel alustel algatatud hankemenetluste haldamise praktilisi üksikasju tuleks veelgi täpsustada. Eelkõige tuleks ette näha sätted pakkujate ja toetuse andmise otsuste hindamise kohta.
            
         
               (20)
            
            
               Menetlusest kõrvalejätmise juhtude keskandmekogu nõuetekohase haldamise tagamiseks tuleks ette näha täiendavad üksikasjad komisjonile edastatava teabe kohta. Kehtestada tuleks andmekogus sisalduva teabe edastamise ja vastuvõtmise kord, võttes arvesse isikuandmete kaitset.
            
         
               (21)
            
            
               Kooskõlas proportsionaalsuse põhimõttega ei tohiks ettevõtjaid, kes on mõnes finantsmääruses nimetatud menetlusest kõrvalejätmist põhjustavas olukorras, hankemenetlustes osalemisest määramatuks ajaks kõrvale jätta. Seetõttu tuleks täpsustada kriteeriumid, mida järgida menetlusest kõrvalejätmise kestuse ja kohaldatava menetluse määramisel.
            
         
               (22)
            
            
               Finantsmääruse läbivaatamise tulemusena tuleb karistusi käsitlevaid sätteid vastavalt kohandada.
            
         
               (23)
            
            
               Õiguskindluse huvides tuleks täpsustada lepingu allkirjastamisele eelneva ooteperioodi menetluse üksikasjad ja ooteperioodi nõudest tehtavad erandid.
            
         
               (24)
            
            
               Asjakohane oleks ette näha säte, millega määratakse kindlaks, mil määral tuleks finantsmääruse artikli 108 lõikes 3 ettenähtud rahastamisviise käsitleda samal viisil finantsmääruse 1. osa VI jaotises sätestatud toetustega.
            
         
               (25)
            
            
               Järjepidevuse tagamiseks määratakse iga-aastases tööprogrammis kindlaks, kas toetuste andmisel tuleks kasutada otsust või kirjalikku lepingut. Mõnda artiklit on vaja kohandada, et võtta arvesse otsuste kasutuselevõttu toetuste andmise menetluses.
            
         
               (26)
            
            
               Tagamaks, et ühenduse õigus on kohaldatav institutsioonide kõikide õigussuhete suhtes, tuleks eelarvevahendite käsutajatele teha kohustuslikuks lisada kõikidesse oma lepingutesse ja toetuslepingutesse klausel ühenduse õiguse kohta, mida täiendatakse poolte kokkuleppel vastavalt vajadusele siseriikliku õigusega.
            
         
               (27)
            
            
               Toetuste andmise puhul tuleks pakkumiskutse nõudest tehtud erandit laiendada, et see hõlmaks ka teadus- ja arendustöö valdkonnas kehtivate määruste kohast võimalust anda toetusi vahetult komisjoni määratud abisaajatele väärtuslike ettepanekute eest, mis ei kuulu asjaomase eelarveaasta jaoks kavandatud pakkumiskutsete raamesse. Lisaks sellele tuleks kehtestada täiendav erand, mis hõlmaks selliseid erilaadseid meetmeid, mida võib võtta ainult spetsiifiliste teadmiste või haldusvolitustega rakendusorgan, mis ei pruugi sellest hoolimata olla monopol.
            
         
               (28)
            
            
               Ühenduste finantshuvide kaitsmiseks tuleb täpsustada, et nende abisaajate esindajad, kes ei ole juriidilised isikud, peavad tõendama, et nad on volitatud asjaomaste abisaajate nimel tegutsema ja et nad saavad pakkuda juriidiliste isikute esitatud tagatistega võrdväärseid finantstagatisi.
            
         
               (29)
            
            
               Pakkumismenetluse hõlbustamiseks ja kooskõlas usaldusväärse finantsjuhtimise põhimõttega tuleks ette näha võimalus piiritleda pakkumiskutse sihtrühmana teatav abisaajate kategooria. Seega oleks komisjonil võimalik võrdse kohtlemise ja mittediskrimineerimise põhimõtteid järgides lükata tagasi taotlused üksustelt, keda kõnealune programm ei hõlma.
            
         
               (30)
            
            
               Taotlejate aitamiseks ja konkursikutsete tõhususe suurendamiseks tuleks teatavaid menetlustoiminguid parandada. Komisjon peaks andma taotlejatele toetuste andmise suhtes kohaldatavate eeskirjade kohta teavet ja juhiseid ja teavitama taotlejaid võimalikult varakult nende taotluste edukuse võimalusest. Esitamise menetlust ja hindamise menetlust peaks olema võimalik jagada erinevateks etappideks, mis võimaldab varajases etapis tagasi lükata ettepanekud, millel ei ole hilisemas menetluses etapis mingeid võimalusi edukas olemiseks. Selle täpsustamiseks, milliseid kulusid võidakse ühenduse poolse rahastamise puhul abikõlblikeks lugeda, tuleks kehtestada kriteeriumid ja ette näha soovituslik nimekiri. Asjakohane on ka määratleda taotluste, eelkõige aga elektroonilisel teel saadetud taotluste esitamise tingimused. Lisaks sellele peaks olema võimalik paluda taotlejatelt pakkumismenetluse kestel lisateavet, seda eriti juhul, kui taotlustes esinevad ilmselged tehnilised vead.
            
         
               (31)
            
            
               Sätestada tuleks võimalus võtta iga-aastane tööprogramm vastu enne seda aastat, mille kohta see on koostatud, et konkursikutsed oleks võimalik saata varakult, sealhulgas enne selle aasta algust, millega nad seotud on.
            
         
               (32)
            
            
               Läbipaistvuse huvides peaks komisjon vastavasisulise taotluse korral eelarvepädevaid institutsioone iga-aastaselt teavitama toetuste andmise menetluste haldamisest ja eelarvest rahastatavate abisaajate avalikustamise suhtes kohaldatavatest eranditest.
            
         
               (33)
            
            
               Abisaajate huvide kaitsmiseks ja õiguskindluse suurendamiseks peaksid pakkumiskutse sisu muutmised jääma erandlikeks ning kui need muudatused on olulised, peaks taotlejatele võimaldama tähtaja pikendamist. Sellised muudatused tuleks avaldada samadel tingimustel kui pakkumiskutse.
            
         
               (34)
            
            
               Seoses ühekordsete maksetega tuleb täpsustada, et komisjon määrab alla 25 000 euro suuruste ühekordsete maksete summad ühiku kohta ja kindlasummaliste maksete summad, toetudes objektiivsetele näitajatele, näiteks kättesaadavatele statistilistele andmetele. Komisjon peaks neid andmeid samadel alustel korrapäraselt uuesti hindama ja ajakohastama. Üle 25 000 euro suuruste ühekordsete maksete summad määratakse kindlaks põhiõigusaktis. Lisaks peab vastutav eelarvevahendite käsutaja viima läbi asjakohase järelkontrolli tegemaks kindlaks, et nende maksete määramise tingimusi on järgitud. Nimetatud kontroll on tegelikult kantud abikõlblike kulude hüvitamiseks ettenähtud toetuste puhul tehtavast kontrollist sõltumatu. Täpsustada tuleks kasumi taotlemist keelavad eeskirjad ja kaasrahastamise nõuded.
            
         
               (35)
            
            
               Seoses ühenduse toetuse rakendamiseks vajalike lepingutega tuleks täpsustada, et kui need lepingud on väikese maksumusega, tuleks abisaaja järgitavaid eeskirju piirata rangelt vajalikuga, s.t usaldusväärse finantsjuhtimise põhimõtte ja huvide konflikti puudumisega. Suurema maksumusega lepingute puhul peaks eelarvevahendite käsutajal olema võimalik kehtestada täiendavad erinõuded, mis põhinevad samaväärsete lepingute puhul institutsioonide suhtes kohaldatavatel nõuetel.
            
         
               (36)
            
            
               Rahaline toetus, mida ühenduse toetuse saaja võib anda kolmandatele isikutele, tuleks korraldada selliselt, et kaalutlusõiguse kasutamine oleks välistatud, ja finantsmääruse artikli 120 kohaselt piirdub see kuni 100 000 euro suuruse kogusummaga.
            
         
               (37)
            
            
               Seoses raamatupidamisarvestuse ja raamatupidamisaruannete esitamisega tuleks täpsustada, et finantsmääruse artikli 122 kohaselt raamatupidamisaruandele lisatud eelarvehalduse ja finantsjuhtimise aruanne on finantsmääruse artiklis 121 nimetatud eelarve täitmise aruandest eraldiseisev dokument. Tulenevalt finantsmääruses sätestatud konsolideerimise ulatuse muutmisest tuleks kõik varasemad viited finantsmääruse artiklis 185 nimetatud asutustele asendada viidetega finantsmääruse artiklis 121 nimetatud asutustele.
            
         
               (38)
            
            
               Seoses nõukogu 17. juuli 2006. aasta määruses (EÜ) nr 1085/2006, millega luuakse ühinemiseelse abi rahastamisvahend, (3) ja Euroopa Parlamendi ja nõukogu 24. oktoobri 2006. aasta määruses (EÜ) nr 1638/2006, millega kehtestatakse üldsätted Euroopa naabrus- ja partnerlusinstrumendi loomise kohta, (4) sätestatud teatavate elementidega kehtestati mitmeaastaste programmide jaoks, mille puhul kasutatakse jagatud kulukohustusi, finantsmääruse artikli 166 lõike 3 punktis a “n+3” kulukohustustest vabastamise nõue. Seepärast on vaja kehtestada konkreetsed üksikasjalikud sätted, mis eelkõige seonduvad automaatse kulukohustustest vabastamise menetluse ja tagajärgedega.
            
         
               (39)
            
            
               Seoses välismeetmetega on vaja täiendavaid lihtsustavaid meetmeid. Eelkõige tuleks suurendada ühe pakkumise alusel toimuva läbirääkimistega menetluse künnist. Turvakaalutlustel salajaseks kuulutatud hankemenetluste kasutamist, mis oli institutsioonide korraldatavate hangete puhul juba võimalik, laiendatakse nüüd välissuhete tegevushangetele. Finantsmääruses sätestatud eelarvest rahastatavate abisaajate avalikustamise kohustuse rakendamiseks tuleks kolmandate riikidega sõlmitavates rahastamislepingutes näha ette asjakohased sätted.
            
         
               (40)
            
            
               Seoses institutsioonidevaheliste talitustega tuleb Euroopa Ühenduste Ametlike Väljaannete Talitust käsitlevaid erieeskirju muuta tulenevalt finantsmäärusega kehtestatud uuest võimalusest delegeerida volitusi institutsioonidevaheliselt edasi institutsioonidevaheliste Euroopa talituste juhatajatele. Sellega seoses peaks eelarveliste kulukohustuste eest jääma vastutama iga institutsioon, kes otsustab ühtlasi oma dokumentide avaldamise üle; kõik sellele järgnevad toimingud võib delegeerida ametlike väljaannete talituse juhatajale.
            
         
               (41)
            
            
               Ettepanekutele hinnangute andmiseks ja muuks tehniliseks toeks vajalikud sõltumatud väliseksperdid peaks olema võimalik valida nimekirjast, mis on koostatud nende tehnilise suutlikkuse alusel pärast osalemiskutse avaldamist.
            
         
               (42)
            
            
               Kuna määrusega (EÜ, Euratom) nr 1995/2006 muudetud finantsmääruse viimane võimalik kohaldamise kuupäev on 1. mai 2007, peaks käesolev määrus jõustuma kiireloomulisena ja seda tuleks kohaldada alates 1. maist 2007.
            
         
               (43)
            
            
               Määrust (EÜ, Euratom) nr 2342/2002 tuleks vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ, Euratom) nr 2342/2002 muudetakse järgmiselt.
   
               1.
            
            
               Artiklid 2, 3 ja 4 asendatakse järgmisega:
               “Artikkel 2
               Eelarve täitmisega seonduvad õigusaktid
               
                  (Finantsmääruse artiklid 2 ja 49)
               
               Komisjon ajakohastab iga-aastaselt esialgses eelarveprojektis teavet, mis seondub finantsmääruse artiklis 2 osutatud õigusaktidega.
               Igas seadusandjale esitatud ettepanekus või ettepaneku muudatuses näidatakse selgelt kõik sätted, mis sisaldavad erandeid finantsmäärusest või käesolevast määrusest, nimetades asjaomases seletuskirjas konkreetsed põhjused, mis õigustavad kõnealuseid erandeid.
               Artikkel 3
               Eelrahastamise ulatus
               
                  (Finantsmääruse artikkel 5a)
               
               1.   Otsese tsentraliseeritud eelarve täitmise puhul, millesse on kaasatud mitu partnerit, kaudse tsentraliseeritud eelarve täitmise puhul ja finantsmääruse artiklis 53 nimetatud detsentraliseeritud eelarve täitmise puhul kohaldatakse finantsmääruse artiklis 5a sätestatud eeskirja üksnes üksuse suhtes, kes saab eelmakseid otse komisjonilt.
               2.   Eelmakset loetakse finantsmääruse artikli 5a lõike 2 punkti a tähenduses märkimisväärseks summaks, kui see ületab 50 000 eurot.
               Välistegevuse korral loetakse aga eelmakset märkimisväärseks summaks, kui see ületab 250 000 eurot. Häda- ja humanitaarabi puhul loetakse eelmakset märkimisväärseks summaks, kui see ületab iga eelarveaasta lõpus 750 000 eurot lepingu kohta ja on ette nähtud üle 12kuuliste projektide jaoks.
               Artikkel 4
               Eelmaksetelt saadud intresside sissenõudmine
               
                  (Finantsmääruse artikkel 5a)
               
               1.   Vastutav eelarvevahendite käsutaja nõuab otsuse või lepingu rakendamisele järgneva iga aruandeperioodi puhul sisse intressisummad sellistelt eelmaksetelt, mis ületavad iga eelarveaasta lõpus 750 000 eurot lepingu kohta.
               2.   Vastutav eelarvevahendite käsutaja võib vähemalt kord aastas sisse nõuda intressisummad, mis on saadud lõikes 1 nimetatust väiksematelt eelmaksetelt, võttes arvesse juhtimiskeskkonna ja rahastatavate meetmete laadiga seonduvaid riske.
               3.   Vastutav eelarvevahendite käsutaja nõuab sisse eelmaksetelt saadud intressisummad, mis ületavad finantsmääruse artikli 5a lõikes 1 nimetatud võlgnetavate summade saldo.”
            
         
               2.
            
            
               Lisatakse artikkel 4a:
               “Artikkel 4a
               Eelmaksetelt saadud intresside raamatupidamisarvestus
               
                  (Finantsmääruse artikkel 5a)
               
               1.   Eelarvevahendite käsutajad tagavad, et toetuse andmise otsuste ning abisaajate ja vahendajatega sõlmitud lepingute puhul makstakse eelmaksed pangakontodele või allkontodele, mis võimaldavad rahalisi vahendeid ja nendega seonduvaid intresse kindlaks määrata. Muul juhul peavad ühenduse makstud vahendeid ja nendelt saadud intresse või muid hüvitisi võimaldama kindlaks määrata abisaajate või vahendajate raamatupidamisarvestusmeetodid.
               2.   Finantsmääruse artikli 5a lõike 1 teises lõigus nimetatud juhtudel koostab vastutav eelarvevahendite käsutaja enne iga eelarveaasta lõppu prognoosi nendelt vahenditelt saadavate intresside või samaväärse tulu kohta ja moodustab asjaomase summa suuruse reservi. Reserv kantakse raamatupidamisarvestusse ja kustutatakse, kui kõnealused summad on pärast toetuse või lepingu rakendamist sisse nõutud.
               Kui eelmaksed makstakse samalt eelarverealt sama põhiõigusakti kohaselt ja samas pakkumismenetluses osalenud abisaajatele võib eelarvevahendite käsutaja koostada ühe saadaolevate summade eelarvestuse mitme võlgniku kohta.
               3.   Artiklite 3 ja 4 ning käesoleva artikli lõigete 1 ja 2 kohaldamine ei piira eelmaksete kirjendamist finantsaruannete aktiva poolele, nagu on sätestatud finantsmääruse artikliga 133 ettenähtud raamatupidamiskorras.”
            
         
               3.
            
            
               Artikli 5 punktis c asendatakse sõnad “finantsmääruse artikli 157 ja artikli 181 lõike 5” sõnadega “finantsmääruse artiklite 157 ja 160a”.
            
         
               4.
            
            
               Artiklile 7 lisatakse lõige 1a:
               “1a.   Et vältida vääringu ümberarvestustoimingute olulist mõju ühenduse kaasrahastamise tasemele või kahjulikku mõju ühenduse eelarvele, nähakse lõikes 1 nimetatud valdkondlikes eeskirjades ümberarvestuste tegemise jaoks vajaduse korral ette euro ja muu vääringu vaheline vahetuskurss, mis arvutatakse asjaomase perioodi päevakursside keskmise kaudu.”
            
         
               5.
            
            
               Artiklit 10 muudetakse järgmiselt:
               
                           a)
                        
                        
                           lõiget 1 muudetakse järgmiselt:
                           
                                       i)
                                    
                                    
                                       esimese lõigu punkt b asendatakse järgmisega:
                                       
                                                   “b)
                                                
                                                
                                                   kulude kalkulatsioonis märgitakse eelarve selgitustes, sealhulgas üldistes selgitustes, millistele eelarveridadele võib kanda sihtotstarbelisele tulule vastavaid kasutatavaks tehtud assigneeringuid.”;
                                                
                                             
                                 
                                       ii)
                                    
                                    
                                       teine lõik asendatakse järgmisega:
                                       “Punkti a esimeses lõigus nimetatud juhul tehakse märge “pro memoria” (p.m.) ja prognoositud tulud esitatakse teavitamiseks selgitustes.”;
                                    
                                 
                     
                           b)
                        
                        
                           lõike 2 esimeses lauses asendatakse sõnad “finantsmääruse artikli 161 lõikes 2” sõnadega “finantsmääruse artikli 160 lõikes 1a ja artikli 161 lõikes 2”.
                        
                     
         
               6.
            
            
               Lisatakse artikkel 13a:
               “Artikkel 13a
               Ühendusele tehtud annetuste vastuvõtmisega kaasnevad kulutused
               
                  (Finantsmääruse artikkel 19 lõige 2)
               
               Finantsmääruse artikli 19 lõikes 2 nimetatud Euroopa Parlamendi ja nõukogu loa saamiseks hindab komisjon ühendustele tehtavate annetuste vastuvõtmisega kaasnevaid finantskulusid, sealhulgas järelmeetmete kulusid, ja põhjendab neid nõuetekohaselt.”
            
         
               7.
            
            
               Artikkel 14 asendatakse järgmisega:
               “Artikkel 14
               Netosumma alusel maksmiseks kinnitamine
               
                  (Finantsmääruse artikli 20 lõige 1)
               
               Finantsmääruse artikli 20 lõike 1 alusel võib kõikidest maksetaotlustest, kuluarvetest ja -dokumentidest, mis sel juhul tuleb maksta netosummas, maha arvata:
               
                           a)
                        
                        
                           hanke- või toetuslepingute osalistele määratud trahvid;
                        
                     
                           b)
                        
                        
                           üksikutes kuluarvetes ja maksetaotlustes sisalduvad hinnaalandused, tagasimaksed ja maksevahendid;
                        
                     
                           c)
                        
                        
                           finantsmääruse artikli 5a lõike 1 esimeses lõigus nimetatud eelmaksetelt saadud intressid.”
                        
                     
         
               8.
            
            
               Artikkel 16 jäetakse välja.
            
         
               9.
            
            
               Artikkel 17 asendatakse järgmisega:
               “Artikkel 17
               Muude institutsioonide kui komisjoni tehtavate ümberpaigutuste protsentide arvutamise eeskirjad
               
                  (Finantsmääruse artikkel 22)
               
               1.   Finantsmääruse artiklis 22 nimetatud protsendid arvutatakse ümberpaigutamise taotluse esitamise ajal, võttes arvesse eelarves, sealhulgas paranduseelarvetes, ettenähtud assigneeringuid.
               2.   Arvesse tuleb võtta summat, mis saadakse sellele reale, millelt ümberpaigutusi tehakse, kirjendatud tulevaste ümberpaigutuste liitmisel pärast seda, kui on tehtud varasematest ümberpaigutustest tulenevad kohandused.
               Arvesse ei võeta summat, mis vastab ümberpaigutustele, mida asjaomane institutsioon saab teha sõltumatult, ilma eelarvepädevate institutsioonide otsuseta.”
            
         
               10.
            
            
               Lisatakse artikkel 17a:
               “Artikkel 17a
               Komisjoni tehtavate ümberpaigutuste protsentide arvutamise eeskirjad
               
                  (Finantsmääruse artikkel 23)
               
               1.   Finantsmääruse artikli 23 lõikes 1 nimetatud protsendid arvutatakse ümberpaigutamise taotluse esitamise ajal, võttes arvesse eelarves, sealhulgas paranduseelarvetes, ettenähtud assigneeringuid.
               2.   Arvesse tuleb võtta summat, mis saadakse sellele reale, millelt või millele ümberpaigutusi tehakse, kirjendatud tulevaste ümberpaigutuste liitmisel pärast seda, kui on tehtud varasematest ümberpaigutustest tulenevad kohandused.
               Arvesse ei võeta summat, mis vastab ümberpaigutustele, mida komisjon saab teha sõltumatult, ilma eelarvepädevate institutsioonide otsuseta.”
            
         
               11.
            
            
               Artikli 20 sissejuhatavas lauses asendatakse sõnad “finantsmääruse artikli 26 lõike 2 esimeses lõigus” sõnadega “finantsmääruse artiklis 26”.
            
         
               12.
            
            
               Artikli 22 lõike 1 esimene lõik jäetakse välja.
            
         
               13.
            
            
               Lisatakse artikkel 22a:
               “Artikkel 22a
               Tulemuslik ja tõhus sisekontroll
               
                  (Finantsmääruse artikli 28a lõige 1)
               
               1.   Tulemuslik sisekontroll põhineb parimatel rahvusvahelistel tavadel ja hõlmab eelkõige järgmist:
               
                           a)
                        
                        
                           ülesannete lahusus;
                        
                     
                           b)
                        
                        
                           asjakohane riskijuhtimise ja kontrolli strateegia, sealhulgas kontroll abisaaja tasandil;
                        
                     
                           c)
                        
                        
                           huvide konfliktide vältimine;
                        
                     
                           d)
                        
                        
                           piisavad kontrolljäljed ja andmete terviklikkus andmesüsteemides;
                        
                     
                           e)
                        
                        
                           tulemuste jälgimise ja tuvastatud sisekontrolli nõrkade külgede järelkontrolli menetlused ja erandid;
                        
                     
                           f)
                        
                        
                           kontrollisüsteemi korraliku toimimise regulaarne hindamine.
                        
                     2.   Tõhus sisekontroll põhineb järgneval:
               
                           a)
                        
                        
                           kõigi kontrollahelaga seotud asjaomaste isikute vahel koordineeritud asjakohaste riskijuhtimise ja kontrolli strateegia rakendamine;
                        
                     
                           b)
                        
                        
                           kontrolli tulemuste kättesaadavus kõigi kontrollahelaga seotud asjaomaste isikute jaoks;
                        
                     
                           c)
                        
                        
                           parandusmeetmete, sealhulgas vajaduse korral hoiatavate rahaliste karistuste õigeaegne rakendamine;
                        
                     
                           d)
                        
                        
                           poliitika aluseks olevad selged ja üheselt mõistetavad õigusaktid;
                        
                     
                           e)
                        
                        
                           mitmekordse kontrolli kaotamine;
                        
                     
                           f)
                        
                        
                           kontrolli kulude ja tulude suhte parandamise põhimõte.”
                        
                     
         
               14.
            
            
               Artikkel 23 asendatakse järgmisega:
               “Artikkel 23
               Eelarve esialgne avaldamine
               
                  (Finantsmääruse artikkel 29)
               
               Enne eelarve ametlikku avaldamist Euroopa Liidu Teatajas avaldatakse komisjoni algatusel võimalikult kiiresti, hiljemalt nelja nädala jooksul pärast eelarve lõplikku vastuvõtmist institutsioonide veebisaidil kõigis keeltes eelarve lõplikud üksikasjalikud arvandmed.”
            
         
               15.
            
            
               Artikli 25 punkti a alapunkt ii asendatakse järgmisega:
               
                           “ii)
                        
                        
                           iga personalikategooria kohta organisatsioonilise struktuuri skeem, mis kajastab eelarvelisi ametikohti ja isikuid nendel kohtadel selle aasta alguses, kui esialgne eelarveprojekt esitatakse, märkides nende jaotuse palgaastmete ja haldusüksuste kaupa;”
                        
                     
         
               16.
            
            
               Artikkel 31 jäetakse välja.
            
         
               17.
            
            
               Artiklit 32 muudetakse järgmiselt:
               
                           a)
                        
                        
                           pealkirjas asendatakse sõnad “artikli 49 lõike 2 punktid a ja b” sõnadega “artikli 49 lõike 6 punktid a ja b”;
                        
                     
                           b)
                        
                        
                           lõiget 1 muudetakse järgmiselt:
                           
                                       i)
                                    
                                    
                                       sõnad “artikli 49 lõike 2 punktis a” asendatakse sõnadega “artikli 49 lõike 6 punktis a”;
                                    
                                 
                                       ii)
                                    
                                    
                                       sõnad “32 miljonit eurot” sõnadega “40 miljonit eurot”;
                                    
                                 
                     
                           c)
                        
                        
                           lõiget 2 muudetakse järgmiselt:
                           
                                       i)
                                    
                                    
                                       asendatakse sõnad “artikli 49 lõike 2 punktis b” sõnadega “artikli 49 lõike 6 punktis b”;
                                    
                                 
                                       ii)
                                    
                                    
                                       asendatakse sõnad “30 miljonit eurot” sõnadega “50 miljonit eurot”;
                                    
                                 
                                       iii)
                                    
                                    
                                       asendatakse sõnad “75 miljonit eurot” sõnadega “100 miljonit eurot”.
                                    
                                 
                     
         
               18.
            
            
               Lisatakse artikkel 32a:
               “Artikkel 32a
               (Ettevalmistavad meetmed ühise välis- ja julgeolekupoliitika valdkonnas)
               
                  (Finantsmääruse artikli 49 lõike 6 punkt c)
               
               Rahastamismeetmed, milles nõukogu lepib kokku ELi kriisiohjeoperatsioonide ettevalmistamiseks vastavalt Euroopa Liidu lepingu V jaotisele, hõlmavad täiendavaid kulusid, mis tekivad otseselt seoses konkreetse missiooni alustamise või meeskonna moodustamisega kohapeal, millesse võib muu hulgas olla kaasatud ELi institutsioonide personal sealhulgas kõrge riskitasemega kindlustus, reisi- ja majutuskulud ning päevarahad.”
            
         
               19.
            
            
               Artikli 33 pealkirjas asendatakse sõnad “artikli 49 lõike 2 punkt c” sõnadega “artikli 49 lõike 6 punkt d”.
            
         
               20.
            
            
               Artiklile 34 lisatakse lõige 3:
               “3.   Eeldatakse, et huvide konflikt esineb, kui taotleja või pakkuja on töötaja, kelle suhtes kohaldatakse personalieeskirju, välja arvatud juhul kui tema ülemus on eelnevalt andnud talle loa menetluses osalemiseks.”
            
         
               21.
            
            
               Artikkel 35 asendatakse järgmisega:
               “Artikkel 35
               Komisjoni tehtav kontrollimine
               
                  (Finantsmääruse artiklid 53d, artikli 54 lõike 2 punkt c ja artikkel 56)
               
               1.   Otsused, millega finantsmääruse artiklis 56 nimetatud üksustele või isikutele usaldatakse rakendusülesanded, peavad sisaldama kõiki asjakohaseid meetmeid tehtavate toimingute läbipaistvuse tagamiseks.
               Kui selliste üksuste või isikute rakendatavates menetlustes või süsteemides on tehtud olulisi muudatusi, vaatab komisjon need meetmed vajaduse korral läbi, et tagada lõikes 56 sätestatud tingimuste jätkuv täitmine.
               2.   Asjaomased üksused või isikud esitavad komisjonile kindlaksmääratud ajavahemiku jooksul kogu komisjoni nõutud teabe ja teavitavad teda viivitamata kõikidest menetlustes või süsteemides tehtud olulistest muudatustest.
               Komisjon sätestab need kohustused vajaduse korral lõikes 1 nimetatud otsustes või nende üksuste või isikutega sõlmitud kokkulepetes.
               3.   Komisjon võib tunnistada finantsmääruse artikli 54 lõike 2 punktis c nimetatud asutuste ja artikli 166 lõike 1 punktis a nimetatud abisaajate hankemenetlused enda omadega võrdväärseks, pidades silmas rahvusvaheliselt tunnustatud standardeid.
               4.   Kui komisjon täidab eelarvet ühiselt rahvusvaheliste organisatsioonidega, kohaldatakse asjaomaste rahvusvaheliste organisatsioonidega sõlmitud verifikatsioonileppeid.
               5.   Finantsmääruse artikli 56 lõike 1 punktis d nimetatud sõltumatu välisauditi viib läbi vähemalt selline auditeerimisteenuse osutaja, kes tegutseb sõltumatult üksusest, millele komisjon usaldab täitmisülesanded, ja täidab oma ülesandeid kooskõlas rahvusvaheliselt tunnustatud auditistandarditega.”
            
         
               22.
            
            
               Lisatakse artikkel 35a:
               “Artikkel 35a
               Parimate tavade edendamise meetmed
               
                  (Finantsmääruse artikkel 53b)
               
               Komisjon koostab registri asutustest, kes vastutavad valdkondlike eeskirjade kohase haldus-, sertifitseerimis- ja auditeerimistegevuse eest. Parimate tavade edendamiseks struktuurifondide ja Euroopa Kalandusfondi rakendamisel teeb komisjon haldus- ja kontrollitegevuse eest vastutavatele isikutele teabe eesmärgil kättesaadavaks metoodilise juhendi, milles ta kirjeldab oma kontrollistrateegiat ja lähenemisviisi, sealhulgas kontrollinimekirjasid, ning kindlaks tehtud parimate tavade näiteid.”
            
         
               23.
            
            
               Artiklis 36 asendatakse sõnad “artiklis 53” sõnadega “artiklis 53a”.
            
         
               24.
            
            
               Artikli 37 lõige 2 jäetakse välja.
            
         
               25.
            
            
               Artikkel 38 asendatakse järgmisega:
               “Artikkel 38
               Siseriiklikele või rahvusvahelistele avalik-õiguslikele asutustele või avalikke teenuseid osutavatele eraõiguslikele asutustele volituste delegeerimise nõuded ja tingimused
               
                  (Finantsmääruse artikli 54 lõike 2 punkt c)
               
               1.   Komisjon võib delegeerida avaliku võimu teostamisega seotud ülesandeid:
               
                           a)
                        
                        
                           rahvusvahelistele avalik-õiguslikele asutustele;
                        
                     
                           b)
                        
                        
                           siseriiklikele avalik-õiguslikele asutustele või avalikke teenuseid osutavatele eraõiguslikele asutustele, mille suhtes kohaldatakse mõne liikmesriigi, Euroopa Majanduspiirkonda kuuluva riigi või Euroopa Liidu kandidaatriigi või, kui see on asjakohane, muu riigi õigust.
                        
                     2.   Komisjon tagab, et lõikes 1 nimetatud asutused või üksused esitavad piisavad finantstagatised, mille on eelistatavalt andnud riigiasutus, eelkõige selleks, et komisjon saaks võlgnetavad summad täielikult tagasi.
               3.   Kui komisjon kavatseb usaldada avaliku võimu teostamisega seotud ülesandeid ja eelkõige eelarve täitmisega seotud ülesandeid finantsmääruse artikli 54 lõike 2 punktis c nimetatud asutusele, analüüsib ta säästlikkuse, tõhususe ja mõjususe põhimõtete järgimist.”
            
         
               26.
            
            
               Artiklit 39 muudetakse järgmiselt:
               
                           a)
                        
                        
                           pealkiri asendatakse järgmisega:
                           “Artikkel 39
                           Siseriiklike või rahvusvaheliste avalik-õiguslike asutuste või avalikke teenuseid osutavate eraõiguslike asutuste määramine
                           
                              (Finantsmääruse artikli 54 lõike 2 punkt c)”
                        
                     
                           b)
                        
                        
                           lõike 2 esimene lause asendatakse järgmisega:
                           “Lõikes 1 nimetatud asutused, üksused või rahvusvahelised avalik-õiguslikud asutused valitakse objektiivsel ja läbipaistval viisil kooskõlas usaldusväärse finantsjuhtimise põhimõttega, et täita komisjoni määratletud rakendamisnõudeid.”
                        
                     
                           c)
                        
                        
                           lõike 3 teine lõik asendatakse järgmisega:
                           “Kõikidel muudel juhtudel määrab niisugused asutused või üksused komisjon asjaomaste liikmesriikide või riikide nõusolekul.”
                        
                     
                           d)
                        
                        
                           lisatakse lõige 4:
                           “4.   Kui komisjon usaldab täitmisülesanded finantsmääruse artikli 54 lõike 2 punkti c kohastele asutustele, teavitab ta seadusandjaid iga-aastaselt asjaomastest juhtudest ja asutustest, esitades nõuetekohased põhjendused kõnealuste asutuste kasutamiseks.”
                        
                     
         
               27.
            
            
               Lisatakse artikkel 39a:
               “Artikkel 39a
               Isikud, kellele on Euroopa Liidu lepingu V jaotise kohaselt usaldatud konkreetsete meetmete haldamine
               
                  (Finantsmääruse artikli 54 lõike 2 punkt d)
               
               Isikud, kellele on usaldatud finantsmääruse artikli 54 lõike 2 punktis d nimetatud konkreetsete meetmete haldamine, peavad kehtestama asjakohased struktuurid ja menetlused, et võtta vastutus oma hallatavate rahaliste vahendite eest. Nendel isikutel on Euroopa ühenduste muude teenistujate teenistustingimuste artiklites 1 ja 5 määratletud komisjoni ühise välis- ja julgeolekupoliitika erinõuniku staatus.”
            
         
               28.
            
            
               Artiklit 41 muudetakse järgmiselt:
               
                           a)
                        
                        
                           pealkiri asendatakse järgmisega:
                           “Artikkel 41
                           Eelarve kaudse tsentraliseeritud täitmise üksikasjalik kord
                           
                              (Finantsmääruse artikli 54 lõike 2 punktid b, c ja d)”
                        
                     
                           b)
                        
                        
                           lõige 1 asendatakse järgmisega:
                           “1.   Kui komisjon usaldab täitmisülesanded asutustele, üksustele või isikutele finantsmääruse artikli 54 lõike 2 punktide b, c ja d kohaselt, sõlmib ta nendega kokkuleppe, milles nähakse ette vahendite haldamise ja kontrolli üksikasjalik kord ja ühenduste finantshuvide kaitse.”
                        
                     
                           c)
                        
                        
                           lõige 3 asendatakse järgmisega:
                           “3.   Lõikes 1 nimetatud asutustel, üksustel või isikutel puudub volitatud eelarvevahendite käsutaja staatus.”
                        
                     
         
               29.
            
            
               Artiklit 42 muudetakse järgmiselt:
               
                           a)
                        
                        
                           pealkirjas asendatakse sõnad “artikli 53 lõige 5” sõnadega “artiklite 53b ja 53c”;
                        
                     
                           b)
                        
                        
                           lõikes 1 asendatakse sõnad “artikli 53 lõikes 5” sõnadega “artiklites 53b ja 53c”.
                        
                     
         
               30.
            
            
               Lisatakse artikkel 42a:
               “Artikkel 42a
               Kokkuvõte audititest ja kinnitustest
               
                  (Finantsmääruse artikli 53b lõige 3)
               
               1.   Kokkuvõtted esitavad asjakohased ametivõimud või asutused, kelle liikmesriik on asjaomase kuluvaldkonna jaoks valdkondlike eeskirjade kohaselt määranud.
               2.   Kokkuvõtte auditeid käsitlev osa peab:
               
                           a)
                        
                        
                           sisaldama põllumajanduse puhul sertifitseerimisasutuste kehtestatud sertifikaate ning struktuuri- ja muude samalaadsete meetmete puhul auditeerimisasutuste koostatud audiitori järeldusotsuseid;
                        
                     
                           b)
                        
                        
                           esitama auditeerimise aastale järgneva aasta 15. veebruariks nii põllumajanduskulude kui ka struktuuri- ja muude samalaadsete meetmete kohta.
                        
                     3.   Kokkuvõtte kinnitusi käsitlev osa peab:
               
                           a)
                        
                        
                           sisaldama põllumajanduse puhul makseasutuste esitatud kinnitavaid avaldusi ning struktuuri- ja muude samalaadsete meetmete puhul sertifitseerimisasutuste välja antud sertifikaate;
                        
                     
                           b)
                        
                        
                           esitama järgneva eelarveaasta 15. veebruariks nii põllumajanduskulude kui ka struktuuri- ja muude samalaadsete meetmete kohta.”
                        
                     
         
               31.
            
            
               Artikkel 43 asendatakse järgmisega:
               “Artikkel 43
               Eelarve täitmine ühiselt rahvusvaheliste organisatsioonidega
               
                  (Finantsmääruse artiklid 53d, 108a ja 165)
               
               1.   Komisjon tagab, et on olemas asjakohane süsteem kogu meetme kontrollimiseks ja auditeerimiseks.
               2.   Finantsmääruse artiklis 53d nimetatud rahvusvahelised organisatsioonid on järgmised:
               
                           a)
                        
                        
                           rahvusvahelised avalik-õiguslikud organisatsioonid, mis on loodud valitsustevahelise kokkuleppe alusel, ja nende organisatsioonide asutatud spetsialiseeritud asutused;
                        
                     
                           b)
                        
                        
                           Rahvusvaheline Punase Risti Komitee;
                        
                     
                           c)
                        
                        
                           Punase Risti ja Punase Poolkuu Ühingute Rahvusvaheline Föderatsioon.
                        
                     Finantsmääruse artikli 53d kohaldamisel käsitletakse Euroopa Investeerimispanka ja Euroopa Investeerimisfondi rahvusvaheliste organisatsioonidena.
               3.   Kui komisjon täidab eelarvet ühiselt rahvusvaheliste organisatsioonidega vastavalt finantsmääruse artiklitele 53d ja 165, valitakse organisatsioonid ja rahastatavad meetmed objektiivsel ja läbipaistval viisil.
               4.   Ilma et see piiraks käesoleva määruse artikli 35 kohaldamist, peavad finantsmääruse artiklis 53d nimetatud rahvusvaheliste organisatsioonidega sõlmitud lepingud sisaldama eelkõige järgmist:
               
                           a)
                        
                        
                           ühiselt rakendatava meetme, projekti või programmi määratlus;
                        
                     
                           b)
                        
                        
                           nende rakendamise tingimused ja üksikasjalik kord, sealhulgas eelkõige hankelepingute sõlmimise ja toetuste andmise põhimõtted;
                        
                     
                           c)
                        
                        
                           komisjonile rakendamisest aruandmise eeskirjad;
                        
                     
                           d)
                        
                        
                           sätted, millega kohustatakse täitmisülesannetega organisatsiooni mitte lubama hanke- või toetuse andmise menetluses osaleda taotlejatel, kes on finantsmääruse artikli 93 lõike 1 punktis a, b või e või artikli 94 punktis a või b nimetatud olukorras;
                        
                     
                           e)
                        
                        
                           ühenduse osamaksu tasumise tingimused ja maksete põhjendamiseks nõutavad tõendavad dokumendid;
                        
                     
                           f)
                        
                        
                           rakendamise lõpetamise tingimused;
                        
                     
                           g)
                        
                        
                           komisjoni teostatava kontrolli üksikasjalik kord;
                        
                     
                           h)
                        
                        
                           sätted, mis annavad kontrollikojale õiguse pääseda juurde, vajaduse korral kohapeal, teabele, mis on vajalik tema ülesannete täitmiseks, kooskõlas rahvusvaheliste organisatsioonidega sõlmitud kontrollikokkulepetega;
                        
                     
                           i)
                        
                        
                           sätted saadud intresside kasutamise kohta;
                        
                     
                           j)
                        
                        
                           sätted, mis tagavad ühenduse meetme, projekti või programmi eristatavuse organisatsiooni muust tegevusest;
                        
                     
                           k)
                        
                        
                           sätted, mis käsitlevad eelarvest rahastatavate abisaajate avalikustamist ja millega rahvusvahelistelt organisatsioonidelt nõutakse teabe avaldamist vastavalt käesoleva määruse artiklile 169.
                        
                     5.   Projekt või programm loetakse ühiselt väljatöötatuks, kui komisjon ja rahvusvaheline avalik-õiguslik asutus hindavad selle teostatavust ja määratlevad rakenduskorra ühiselt.
               6.   Projektide rakendamisel ühiselt rahvusvaheliste organisatsioonidega peavad rahvusvahelised organisatsioonid täitma vähemalt järgmisi nõudeid:
               
                           a)
                        
                        
                           hanke- ja toetuste andmise menetlused peavad vastama läbipaistvuse, proportsionaalsuse, usaldusväärse finantsjuhtimise, võrdse kohtlemise ja mittediskrimineerimise, huvide konflikti puudumise ja rahvusvaheliselt tunnustatud standardite järgimise põhimõtetele;
                        
                     
                           b)
                        
                        
                           toetused ei või kumuleeruda ja neid ei tohi anda tagasiulatuvalt;
                        
                     
                           c)
                        
                        
                           toetusega peab kaasnema kaasrahastamine, kui artiklis 253 ei ole sätestatud teisiti;
                        
                     
                           d)
                        
                        
                           toetuse eesmärgiks ega tagajärjeks ei tohi olla abisaajale kasumi tootmine.
                        
                     Nimetatud nõuded tuleb selgesõnaliselt kehtestada rahvusvaheliste organisatsioonidega sõlmitavates lepingutes.”
            
         
               32.
            
            
               Lisatakse artikkel 43a:
               “Artikkel 43a
               Teave isikuandmete edastamise kohta auditi eesmärgil
               
                  (Finantsmääruse artikkel 48)
               
               Igas eelarve otsese tsentraliseeritud täitmise raames avaldatavas riigihangete või toetustega seotud konkursi- või pakkumiskutses teavitatakse võimalikke abisaajaid, taotlejaid ja pakkujaid kooskõlas Euroopa Parlamendi ja nõukogu määrusega (EÜ) nr 45/2001 (5) sellest, et ühenduste finantshuvide kaitse eesmärgil võidakse nende isikuandmeid edastada siseauditi talitustele, Euroopa Kontrollikojale, finantsrikkumiste uurimise toimkonnale või Euroopa Pettustevastasele Ametile (edaspidi “OLAF”).
            
         
               33.
            
            
               Artikli 48 punkt e asendatakse järgmisega:
               
                           “e)
                        
                        
                           kindlaks teha ja vältida haldusega seotud riske ning neid tulemuslikult hallata;”
                        
                     
         
               34.
            
            
               Artiklile 49 lisatakse järgmine lõik:
               “Kui tõendavates dokumentides sisalduvad isikuandmed ei ole vajalikud eelarve täitmise kinnitamise, kontrolli või auditeerimise eesmärgil, tuleb need võimaluse korral kustutada. Andmeliikluse andmete säilitamisel kohaldatakse igal juhul määruse (EÜ) nr 45/2001 artikli 37 lõiget 2.”
            
         
               35.
            
            
               Artikli 67 lõige 4 asendatakse järgmisega:
               “4.   Avansikontodelt võib makseid teha pangaülekandena, sealhulgas finantsmääruse artiklis 80 osutatud otsekorralduse süsteemi kasutades, või tšeki või muu maksevahendiga vastavalt peaarvepidaja koostatud juhistele.”
            
         
               36.
            
            
               Artiklis 72 asendatakse sõnad “Euroopa ühenduste ametnike personalieeskirjade ja ühenduste muude teenistustingimuste (edaspidi “personalieeskirjad”)” sõnadega “personalieeskirjade”.
            
         
               37.
            
            
               Artiklid 74 ja 75 asendatakse järgmisega:
               “Artikkel 74
               Finantsrikkumised
               
                  (Finantsmääruse artikli 60 lõige 6 ja artikli 66 lõige 4)
               
               Ilma et see piiraks OLAFi volitusi, on artiklis 43a nimetatud toimkond (edaspidi “toimkond”) pädev uurima kõiki finantsmääruse sätete, finantsjuhtimise või toimingute kontrollimisega seotud rikkumisi, mida põhjustab mõne töötaja tegevus või tegevusetus.
               Artikkel 75
               Finantsrikkumiste uurimise toimkond
               
                  (Finantsmääruse artikli 60 lõige 6 ja artikli 66 lõige 4)
               
               1.   Käesoleva määrus artiklis 74 nimetatud finantsrikkumiste juhud edastab toimkonnale arvamuse saamiseks ametisse nimetav asutus finantsmääruse artikli 66 lõike 4 teise lõigu kohaselt.
               Kui volitatud eelarvevahendite käsutaja leiab, et toimunud on finantsrikkumine, võib ta anda asja üle toimkonnale. Toimkond esitab arvamuse, milles hinnatakse, kas artiklis 74 osutatud rikkumine on toimunud, kui tõsine see on ja millised võivad olla selle tagajärjed. Kui toimkonna analüüsis leitakse, et asjaomase juhtumi lahendamine kuulub OLAFi pädevusse, edastab toimkond viivitamata juhtumi toimiku ametisse nimetavale asutusele ning teavitab sellest viivitamatult OLAFit.
               Kui toimkonda teavitab asjast finantsmääruse artikli 60 lõike 6 kohaselt töötaja otse, saadab toimkond juhtumi toimiku ametisse nimetavale asutusele ja teavitab sellest asjast teavitanud töötajat. Ametisse nimetav asutus võib taotleda toimkonna arvamust juhtumi kohta.
               2.   Institutsioon või ühise toimkonna puhul selles osalevad institutsioonid määrab või määravad oma organisatsiooni struktuuri kohaselt toimkonna töökorra ja selle koosseisu, millesse kuulub üks organisatsiooniväline isik, kellel on nõutav kvalifikatsioon ja teadmised.”
            
         
               38.
            
            
               Artikli 77 lõike 2 esimene lause asendatakse järgmisega:
               “Kui finantsmääruse artikli 160 lõikest 1a ja artikli 161 lõikest 2 ei tulene teisiti, ei põhjusta saadaolevate summade eelarvestus kulukohustuste assigneeringute kasutatavaks tegemist.”
            
         
               39.
            
            
               Artiklile 81 lisatakse lõiked 3 ja 4:
               “3.   Iga institutsiooni peaarvepidaja peab sissenõudmisele kuuluvatest summadest loetelu. Ühenduse nõuded on loetelus rühmitatud sissenõudekorralduste väljastamise kuupäevade järgi. Institutsiooni peaarvepidaja saadab loetelu komisjoni peaarvepidajale.
               Komisjoni peaarvepidaja koostab konsolideeritud loetelu, milles võlgnetavad summad on näidatud institutsioonide ja sissenõudekorralduste väljastamise kuupäevade järgi. Loetelu lisatakse komisjoni eelarvehalduse ja finantsjuhtimise aruandele.
               4.   Komisjon koostab loetelu ühenduse nõuetest, nimetades võlglaste nimed ja võla summa, kui võlglaselt on maksmist nõutud res judicata jõudu omava kohtuotsusega ja kui pärast selle väljakuulutamist ei ole ühe aasta jooksul tehtud ühtegi makset või ei ole tehtud märkimisväärseid makseid. Kõnealune loetelu avaldatakse, võttes arvesse asjaomaseid andmekaitsealaseid õigusakte.”
            
         
               40.
            
            
               Lisatakse artikkel 85b:
               “Artikkel 85b
               Aegumistähtaega käsitlevad eeskirjad
               
                  (Finantsmääruse artikkel 73a)
               
               1.   Kolmandatele isikutele esitatavate ühenduste nõuete suhtes kohaldatava aegumistähtaja arvestusperiood algab võlgnikule võlateates teatatud artikli 78 lõike 3 punkti b kohase tähtaja möödumisest.
               Ühendustele esitatavate kolmandate isikute nõuete puhul algab aegumistähtaja arvestusperiood sellest kuupäevast, mil kõnealuse kolmanda isiku makse kuulub vastavalt asjaomasele juriidilisele kohustusele tasumisele.
               2.   Kolmandatele isikutele esitatavate ühenduste nõuete puhul katkestatakse aegumistähtaja arvestusperiood aktiga, mille on välja andnud institutsioon või institutsiooni taotlusel tegutsev liikmesriik, millest on kõnealusele kolmandale isikule teatatud ja mille eesmärk on võlg sisse nõuda.
               Ühendustele esitatavate kolmandate isikute nõuete puhul katkestatakse aegumistähtaja arvestusperiood aktiga, millest nende kolmandate isikute võlausaldajad ühendustele teatavad või millest teatakse nende nimel ja mille eesmärk on võlg sisse nõuda.
               3.   Uus viieaastane aegumistähtaja arvestusperiood algab päeval, mis järgneb lõikes 2 nimetatud katkestusele järgnevale päevale.
               4.   Kõik õiguslikud meetmed, mis on seotud lõikes 1 nimetatud nõuetega, sealhulgas hagid, mis on esitatud kohtule, kes hiljem teatab, et küsimus ei kuulu tema pädevusse, katkestavad aegumistähtaja arvestusperioodi. Uus viieaastane aegumistähtaja arvestusperiood ei alga enne seda, kui tehakse res judicata jõudu omav kohtuotsus või kui samade osapoolte vahel saavutatakse samas küsimuses kohtuväline lahendus.
               5.   Kui eelarvevahendite käsutaja lubab kooskõlas artikliga 85 võlgnikule maksmiseks lisaaega, loetakse seda aegumistähtaja arvestusperioodi katkestamiseks. Uus viieaastane aegumistähtaja arvestusperiood algab päeval pärast pikendatud maksetähtaja möödumist.
               6.   Nõudeid ei nõuta sisse pärast lõigetes 1–5 kehtestatud aegumistähtaja arvestusperioodi möödumist.”
            
         
               41.
            
            
               Artikli 87 lõike 3 teine lause asendatakse järgmisega:
               “Vastutav eelarvevahendite käsutaja loobub sissenõudmisest kooskõlas artikliga 81.”
            
         
               42.
            
            
               Artikkel 93 jäetakse välja.
            
         
               43.
            
            
               Artikli 94 lõikele 1 lisatakse punkt f:
               
                           “f)
                        
                        
                           kui institutsioon on delegeerinud eelarvevahendite käsutaja volitused institutsioonidevahelise Euroopa talituse juhatajale vastavalt finantsmääruse artikli 174a lõikele 1.”
                        
                     
         
               44.
            
            
               Artikli 104 lõige 1 asendatakse järgmisega:
               “1.   Eelmaksed, sealhulgas ka mitmeks osaks jaotatud eelmaksed, makstakse lepingu, otsuse, kokkuleppe või põhiõigusakti või tõendavate dokumentide alusel, mis võimaldavad kontrollida, kas rahastatavad meetmed vastavad kõnealuse lepingu, otsuse või kokkuleppe tingimustele. Kui eelmakse maksmise kuupäev on kindlaks määratud eespool nimetatud dokumentides, ei pea tasumisele kuuluva summa maksmiseks esitama täiendavat nõudmist.
               Vahemaksed ja lõppmaksed põhinevad tõendavatel dokumentidel, mis võimaldavad kontrollida, kas rahastatavad meetmed on rakendatud abisaajaga sõlmitud lepingu, otsuse või kokkuleppe tingimuste või põhiõigusakti kohaselt.”
            
         
               45.
            
            
               Artiklit 106 muudetakse järgmiselt:
               
                           a)
                        
                        
                           lõikele 1 lisatakse järgmine lõik:
                           “Kui maksetaotlust ei kinnitata, teavitab eelarvevahendite käsutaja töövõtjat või abisaajat sellest 30 kalendripäeva jooksul alates maksetaotluse esmakordse saamise kuupäevast. Kõnealune teave sisaldab kõigi puudujääkide kirjeldust.”
                        
                     
                           b)
                        
                        
                           lõige 3 asendatakse järgmisega:
                           “3.   Lepingute, toetuslepingute ja otsuste puhul, mille kohaselt maksmine sõltub aruande või tõendi kinnitamisest, hakatakse lõigetes 1 ja 2 nimetatud makseperioodide jaoks tähtaega arvestama alles kõnealuse aruande või tõendi kinnitamise järel. Abisaajat teavitatakse sellest viivitamata.
                           Kinnitamiseks lubatud aeg ei või ületada:
                           
                                       a)
                                    
                                    
                                       20 kalendripäeva tavaliste kauba- või teenusetarnelepingute puhul;
                                    
                                 
                                       b)
                                    
                                    
                                       45 kalendripäeva muude lepingute, toetuslepingute ja otsuste puhul;
                                    
                                 
                                       c)
                                    
                                    
                                       60 kalendripäeva lepingute, toetuslepingute ja otsuste puhul, mis on seotud tehniliste teenuste või meetmetega, mida on eriti keeruline hinnata.
                                    
                                 Igal juhul teavitatakse töövõtjat või abisaajat eelnevalt sellest, et maksete tegemine võib aruande kinnitamisega seotud põhjustel hilineda.
                           Vastutav eelarvevahendite käsutaja teavitab abisaajat aruande või tõendi heakskiitmiseks lubatud perioodi arvestamise võimalikust peatamisest ametliku dokumendi vormis.
                           Vastutav eelarvevahendite käsutaja võib otsustada, et aruande või tõendi kinnitamise ja maksete tegemise suhtes kohaldatakse sama tähtaega. See tähtaeg ei või ületada aruande või tõendi kinnitamise ja maksete tegemise suhtes kohaldatavate maksimumperioodide summaarset pikkust.”
                        
                     
                           c)
                        
                        
                           lõike 4 esimese lõigu kolmas lause asendatakse järgmisega:
                           “Vastutav eelarvevahendite käsutaja teavitab kõnealust töövõtjat või abisaajat nii kiiresti kui võimalik ning esitab peatamise põhjused.”
                        
                     
                           d)
                        
                        
                           lõige 5 asendatakse järgmisega:
                           “5.   Lõigetes 1, 2 ja 3 nimetatud tähtaja lõppemisel on kreeditoril õigus saada viivist järgmiste sätete kohaselt:
                           
                                       a)
                                    
                                    
                                       viivise määraks on artikli 86 lõike 2 esimeses lõigus nimetatud määr;
                                    
                                 
                                       b)
                                    
                                    
                                       viivist makstakse ajavahemiku eest, mis algab maksetähtpäevale järgneval kalendripäeval ja lõpeb maksmiskuupäeval.
                                    
                                 Erandina makstakse esimese lõigu kohaselt arvutatud viivis, mille summa ei ületa 200 eurot, kreeditorile üksnes maksetaotluse alusel, mis on esitatud kahe kuu jooksul pärast makse laekumist.
                           Esimest ja teist lõiku ei kohaldata liikmesriikide suhtes.”
                        
                     
                           e)
                        
                        
                           lisatakse lõige 6:
                           “6.   Iga institutsioon esitab eelarvepädevatele institutsioonidele aruande lõigetes 1–5 sätestatud tähtaegade järgimise ja tähtaja arvestusperioodi peatamise kohta. Komisjoni aruanne lisatakse finantsmääruse artikli 60 lõikes 7 nimetatud iga-aastase tegevusaruande kokkuvõttele.”
                        
                     
         
               46.
            
            
               Artiklile 112 lisatakse lõige 3:
               “3.   Siseaudiitor keskendub oma aruande koostamisel eelkõige usaldusväärse finantsjuhtimise põhimõtte üldisele järgimisele ja tagab, et selle põhimõtte rakendamise pidevaks parandamiseks ja tõhustamiseks on võetud asjakohased meetmed.”
            
         
               47.
            
            
               Artikli 115 teises lõigus asendatakse sõna “personalieeskirjade” sõnadega “Euroopa ühenduste ametnike personalieeskirjade”.
            
         
               48.
            
            
               Artikli 116 lõike 6 esimese lõigu neljas lause asendatakse järgmisega:
               “Seda, kes on kutsutud osalema piiratud menetluses, võistlevatel läbirääkimistel või läbirääkimistega menetluses, nimetatakse “taotlejaks”.”
            
         
               49.
            
            
               Artiklit 117 muudetakse järgmiselt:
               “1.   Lõige 1 asendatakse järgmisega: Kui raamleping sõlmitakse mitme ettevõtjaga, peab viimaseid olema vähemalt kolm, tingimusel et on olemas piisav arv ettevõtjaid, kes vastavad valikukriteeriumidele, või vastuvõetavaid pakkumisi, mis vastavad lepingu sõlmimise kriteeriumidele.
               Mitme ettevõtjaga sõlmitav raamleping võib koosneda eraldi lepingutest, mis sõlmitakse ühesugustel tingimustel.
               Raamlepingute kehtivusaeg võib olla kuni neli aastat, välja arvatud erandjuhtudel, kui see on raamlepingu eseme tõttu õigustatud.
               Kiire hindade ja tehnoloogia arenguga sektorites sätestatakse ilma konkursi uuesti alustamiseta raamlepingutes kas vahehindamine või võrdlusanalüüs. Kui algselt kehtestatud tingimused on pärast vahehindamist hindade ja tehnoloogia arengu tõttu kaotanud oma asjakohasuse, ei või tellija asjaomast raamlepingut kasutada ja võtab asjakohased meetmed selle lõpetamiseks.”
            
         
               50.
            
            
               Artiklit 118 muudetakse järgmiselt:
               
                           a)
                        
                        
                           lõikele 3 lisatakse järgmine lõik:
                           “Vajaduse korral täpsustab tellija hanketeates, et hankemenetlus on institutsioonidevaheline hankemenetlus. Sel juhul tuleb hanketeates ära märkida hankemenetluses osalevad institutsioonid, täitevasutused või finantsmääruse artiklis 185 osutatud asutused, hankemenetluse eest vastutav institutsioon ja kõikide nende institutsioonide, täitevasutuste või organite lepingute kogumaht.”
                        
                     
                           b)
                        
                        
                           lõiget 4 muudetakse järgmiselt:
                           
                                       i)
                                    
                                    
                                       teine lõik asendatakse järgmisega:
                                       “Lepingu sõlmimise teade saadetakse Euroopa Ühenduste Ametlike Väljaannete Talitusele hiljemalt 48 kalendripäeva jooksul lepingu või raamlepingu allakirjutamise kuupäevast arvates. Teated dünaamilisel ostusüsteemil põhinevate lepingute kohta võib siiski grupeerida kvartalite kaupa. Need saadetakse Väljaannete talitusele hiljemalt 48 päeva jooksul pärast iga kvartali lõppu.”
                                    
                                 
                                       ii)
                                    
                                    
                                       lisatakse järgmised lõigud:
                                       “Lepingu sõlmimise teade saadetakse Väljaannete talitusele artiklis 158 sätestatud künnistega võrdse või nendest suurema maksumusega lepingu või raamlepingu korral, mis sõlmitakse väljakuulutamiseta läbirääkimistega hankemenetlust kasutades, piisavalt varakult, et avaldamine oleks võimalik enne lepingule allakirjutamist vastavalt artikli 158a lõikele 1.
                                       Teave avaldatakse raamlepingul põhinevate eelarveaasta konkreetsete lepingute maksumuse ja töövõtjate kohta tellija veebisaidil hiljemalt asjaomasele eelarveaastale järgneva aasta 31. märtsiks, kui konkreetse lepingu sõlmimise või konkreetsete lepingute kogumahu tulemusena ületatakse artiklis 158 osutatud künniseid.”
                                    
                                 
                     
         
               51.
            
            
               Artiklit 119 muudetakse järgmiselt:
               
                           a)
                        
                        
                           lõiget 1 muudetakse järgmiselt:
                           
                                       i)
                                    
                                    
                                       punktis a asendatakse sõnad “summaga võrdne või sellest” sõnaga “summast”;
                                    
                                 
                                       ii)
                                    
                                    
                                       punktis b asendatakse sõnad “on vähemalt” sõnaga “ületab”;
                                    
                                 
                                       iii)
                                    
                                    
                                       teine lõik jäetakse välja;
                                    
                                 
                     
                           b)
                        
                        
                           lõike 3 esimese lõigu esimeses lauses asendatakse sõnad “on võrdne artikli 128 lõikes 1 nimetatud summaga või sellest suurem” sõnadega “ületab artikli 128 lõikes 1 nimetatud summa”.
                        
                     
         
               52.
            
            
               Artikli 123 lõike 2 esimene lõik asendatakse järgmisega:
               “Kui piisav arv taotlejaid vastab valikukriteeriumidele, tuleb läbirääkimistega menetluse korral ja pärast võistlevaid läbirääkimisi vähemalt kolm taotlejat läbirääkimistele kutsuda või paluda neil oma pakkumine esitada.”
            
         
               53.
            
            
               Lisatakse artikkel 125c:
               “Artikkel 125c
               Liikmesriigiga ühine hankemenetlus
               
                  (Finantsmääruse artikkel 91)
               
               Institutsiooni ja ühe või enama liikmesriigi tellija ühise hankemenetluse korral kohaldatakse institutsiooni suhtes kohaldatavaid menetlussätteid.
               Kui liikmesriigi tellijale kuuluv või tema hallatav osa lepingu kogumaksumusest on kuni 50 %, või muudel nõuetekohaselt põhjendatud juhtudel võib institutsioon otsustada, et kohaldatakse liikmesriigi tellija suhtes kohaldatavaid menetluseeskirju, tingimusel et neid saab pidada institutsiooni omadega samaväärseteks.
               Institutsioon ja liikmesriigi tellija, kes osalevad ühises hankemenetluses, lepivad eelkõige kokku praktilised üksikasjad osalemistaotluste või pakkumiste hindamise, lepingu sõlmimise, lepingu suhtes kohaldatava õiguse ning selle kohta, milline kohus on pädev lahendama vaidlusi.”
            
         
               54.
            
            
               Artikli 129 lõiked 3 ja 4 asendatakse järgmistega:
               “3.   Kuni 5 000 euro suuruse maksumusega lepinguid võib sõlmida ühe pakkumise alusel.
               4.   Kuni 500 euro suurused makseid kuluartiklite eest võidakse teha lihtsalt arve alusel tehtavate maksetena ilma eelneva pakkumise vastuvõtmiseta.”
            
         
               55.
            
            
               Artiklit 130 muudetakse järgmiselt:
               
                           a)
                        
                        
                           lõike 3 punkt a asendatakse järgmisega:
                           
                                       “a)
                                    
                                    
                                       kindlaks määrata menetlusest kõrvalejätmise ja valikukriteeriumid, mida kohaldatakse lepingu suhtes, välja arvatud võistlevate läbirääkimiste, piiratud menetluse ja artiklis 127 nimetatud väljakuulutamisega läbirääkimistega hankemenetluse korral; nimetatud juhtudel esitatakse need kriteeriumid ainult hanketeates või osalemiskutses;”
                                    
                                 
                     
                           b)
                        
                        
                           lõiget 4 muudetakse järgmiselt:
                           
                                       i)
                                    
                                    
                                       punkt c asendatakse järgmisega:
                                       
                                                   “c)
                                                
                                                
                                                   et kui tellijaks on institutsioonid, siis kohaldatakse lepingu suhtes ühenduse õigust, mida täiendab vastavalt vajadusele lepingus täpsustatud siseriiklik õigus;”
                                                
                                             
                                 
                                       ii)
                                    
                                    
                                       lisatakse punkt d:
                                       
                                                   “d)
                                                
                                                
                                                   vaidluste lahendamiseks pädev kohus.”
                                                
                                             
                                 
                     
                           c)
                        
                        
                           lõikele 5 lisatakse järgmise lause:
                           “Lisaks artiklis 134 osutatud teabele või tellija taotlejalt või pakkujalt nõuda ka artiklites 135, 136 ja 137 osutatud teabe esitamist kavandatava alltöövõtja finants-, majandus-, tehnilise ja kutsealase suutlikkuse kohta, seda eriti juhul, kui allhange moodustab lepingust märkimisväärse osa.”
                        
                     
         
               56.
            
            
               Artikkel 133 asendatakse järgmisega:
               “Artikkel 133
               Ebaseaduslik tegevus, mis põhjustab menetlusest kõrvalejätmist
               
                  (Finantsmääruse artiklid 93 ja 114)
               
               Finantsmääruse artikli 93 lõike 1 punktis e nimetatud juhud on järgmised:
               
                           a)
                        
                        
                           nõukogu 26. juuli 1995. aasta aktiga koostatud Euroopa ühenduste finantshuvide kaitse konventsiooni (6) artiklis 1 nimetatud pettusejuhud;
                        
                     
                           b)
                        
                        
                           nõukogu 26. mai 1997. aasta aktiga koostatud Euroopa ühenduste ametnike või Euroopa Liidu liikmesriikide ametnikega seotud korruptsiooni vastu võitlemise konventsiooni (7) artiklis 3 nimetatud korruptsioonijuhud;
                        
                     
                           c)
                        
                        
                           nõukogu ühismeetme 98/733/JSK (8) artikli 2 lõikes 1 määratletud kuritegeliku ühendusega seotuse juhud;
                        
                     
                           d)
                        
                        
                           nõukogu direktiivi 91/308/EMÜ (9) artiklis 1 määratletud rahapesujuhud.
                        
                     
         
               57.
            
            
               Lisatakse artikkel 133a:
               “Artikkel 133a
               Menetlusest kõrvalejätmise kriteeriumide kohaldamine ja kõrvalejätmise kestus
               
                  (Finantsmääruse artiklid 93–96)
               
               1.   Menetlusest kõrvalejätmise kestuse määramiseks ja proportsionaalsuse põhimõttega vastavuse tagamiseks võtab vastutav institutsioon eelkõige arvesse asjaolude tõsidust, sealhulgas mõju ühenduse finantshuvidele ja mainele ning möödunud ajavahemikku, rikkumise kestust ja kordumist, asjaomase üksuse tahtlikku tegutsemist või hooletuse raskust ning meetmeid, mida asjaomane üksus on võtnud olukorra parandamiseks.
               Kõrvalejätmise kestuse määramisel annab vastutav institutsioon asjaomasele taotlejale või pakkujale võimaluse oma seisukohtade avaldamiseks.
               Kui menetlusest kõrvalejätmise kestuse määravad kohaldatava õiguse kohaselt finantsmääruse artikli 95 lõikes 2 nimetatud ametivõimud ja asutused, kohaldab komisjon seda kestust kuni finantsmääruse artikli 93 lõikes 3 sätestatud maksimaalse kestuseni.
               2.   Finantsmääruse artikli 93 lõikes 3 osutatud perioodiks kehtestatakse kuni 5 aastat, mida hakatakse arvestama alates järgmistest kuupäevadest:
               
                           a)
                        
                        
                           finantsmääruse artikli 93 lõike 1 punktides b ja e nimetatud res judicata jõudu omava kohtuotsuse tegemise kuupäevast;
                        
                     
                           b)
                        
                        
                           finantsmääruse artikli 93 lõike 1 punktis c nimetatud juhtudel rikkumise toimepanemise kuupäevast või kui tegemist on pidevate või korduvate rikkumistega, siis rikkumise lõpetamise kuupäevast.
                        
                     Kõrvalejätmise perioodi võib pikendada 10 aastani, kui rikkumine kordub viie aasta jooksul alates punktis a või b nimetatud kuupäevast, võttes arvesse lõiget 1.
               3.   Taotlejad ja pakkujad jäetakse hanke- ja toetuse andmise menetlusest kõrvale, kui nad on mõnes finantsmääruse artikli 93 lõike 1 punktides a ja d nimetatud olukorras.”
            
         
               58.
            
            
               Artiklit 134 muudetakse järgmiselt:
               
                           a)
                        
                        
                           lõikele 1 lisatakse järgmine lõik:
                           “Olenevalt oma riskianalüüsist võib tellija loobuda esimeses lõigus nimetatud kinnituse nõudmisest lepingute puhul, mille maksumus on kuni 5 000 eurot. Tellija võib loobuda kinnituse nõudmisest artikli 241 lõikes 1, artikli 243 lõikes 1 ja artikli 245 lõikes 1 viidatud lepingute puhul, mille maksumus on kuni 10 000 eurot.”
                        
                     
                           b)
                        
                        
                           lisatakse lõige 7:
                           “7.   Tellija nõudmisel esitab taotleja või pakkuja kavandatavalt alltöövõtjalt saadud vandega kinnitatud avalduse selle kohta, et ta ei ole üheski finantsmääruse artiklites 93 ja 94 nimetatud olukorras.
                           Kõnealuse vandega kinnitatud avaldusega seoses tekkivate kahtluste korral nõuab tellija lõigetes 3 ja 4 osutatud tõendeid. Vajaduse korral kohaldatakse lõiget 5.”
                        
                     
         
               59.
            
            
               Lisatakse artikkel 134a:
               “Artikkel 134a
               Keskandmekogu
               
                  (Finantsmääruse artikkel 95)
               
               1.   Finantsmääruse artikli 95 lõikes 1 osutatud institutsioonid, täitevasutused ja asutused saadavad komisjonile komisjoni ettenähtud vormis teabe, millega identifitseeritakse ettevõtjad, kes on olukorras, millele on osutatud finantsmääruse artiklites 93, 94 ning artikli 96 lõike 1 punktis b ja lõike 2 punktis a, menetlusest kõrvalejätmise põhjused ja kestus.
               Nad saadavad teabe ka isikute kohta, kes on juriidilisest isikust ettevõtja esindusõiguslikud, otsuste tegemise õigusega või teda kontrollivad isikud, kui kõnealused isikud on olukorras, millele on osutatud finantsmääruse artiklites 93 ja 94 ning artikli 96 lõike 1 punktis b ja lõike 2 punktis a.
               Finantsmääruse artikli 95 lõikes 2 osutatud ametivõimud ja asutused edastavad komisjonile komisjoni ettenähtud vormis:
               
                           a)
                        
                        
                           teabe, millega identifitseeritakse isikud, kes on olukorras, millele on osutatud finantsmääruse artikli 93 lõike 1 punktis e, kui nende tegevus on kahjustanud ühenduste finantshuve:
                           
                                       i)
                                    
                                    
                                       ettevõtjad;
                                    
                                 
                                       ii)
                                    
                                    
                                       juriidilisest isikust ettevõtja esindusõiguslikud, otsuste tegemise õigusega või teda kontrollivad isikud;
                                    
                                 
                     
                           b)
                        
                        
                           teabe süüdimõistva otsuse laadi kohta ja
                        
                     
                           c)
                        
                        
                           teabe hankemenetlustest kõrvalejätmise perioodi kestuse kohta, kui see on kohaldatav.
                        
                     2.   Lõikes 1 osutatud institutsioonid, täitevasutused, ametivõimud ja asutused määravad isikud, kes on volitatud andmekogus sisalduvat teavet komisjonile edastama ja seda komisjonilt vastu võtma.
               Finantsmääruse artikli 95 lõikes 1 osutatud institutsioonide, täitevasutuste, ametivõimude ja asutuste puhul saadavad määratud isikud teabe võimalikult kiiresti komisjoni peaarvepidajale ja taotlevad vajaduse korral andmete andmekogusse sisestamist, nende seal muutmist või nende kustutamist andmekogust.
               Finantsmääruse artikli 95 lõikes 2 osutatud ametivõimude ja asutuste puhul saadavad määratud isikud nõutava teabe asjaomase programmi või meetme eest vastutavale komisjoni eelarvevahendite käsutajale kolme kuu jooksul alates asjaomase otsuse vastuvõtmisest.
               Komisjoni eelarvevahendite käsutaja sisestab teabe andmekogusse, muudab seda seal või kustutab selle andmekogust. Ta saadab kord kuus andmekogus olevad kinnitatud andmed turvaprotokolli kasutades määratud isikutele.
               3.   Lõikes 1 osutatud institutsioonid, täitevasutused, ametivõimud ja asutused tõendavad komisjonile, et nende edastatud teave on saadud ja edastatud kooskõlas määruses (EÜ) nr 45/2001 ning Euroopa Parlamendi ja nõukogu direktiivis 95/46/EÜ (10) sätestatud isikuandmete kaitset käsitlevate põhimõtetega.
               Eelkõige teavitavad nad eelnevalt kõiki ettevõtjaid või lõikes 1 osutatud isikuid sellest, et nende andmed võidakse lisada andmekogusse ja komisjon võib need edastada lõikes 2 osutatud määratud isikutele. Pärast andmete parandamist, kustutamist või mis tahes muutmist ajakohastavad nad edastatud teavet vajaduse korral.
               Igal andmekogusse kantud osapoolel on saada teavet andmete kohta, mis tema kohta sinna on kantud, esitades selleks taotluse komisjoni peaarvepidajale.
               4.   Liikmesriigid võtavad asjakohaseid meetmeid komisjoni abistamiseks andmekogu tõhusa haldamise eesmärgil kooskõlas direktiiviga 95/46/EÜ.
               Asjakohane kord kehtestatakse kokkulepetes kolmandate riikide ametiasutuste ja kõigi finantsmääruse artikli 95 lõikes 2 osutatud asutustega, et tagada kõnealuste sätete täitmine ja isikuandmete kaitset käsitlevate põhimõtete järgimine.
            
         
               60.
            
            
               Lisatakse artikkel 134b:
               “Artikkel 134b
               Haldus- ja rahalised karistused
               
                  (Finantsmääruse artiklid 96 ja 114)
               
               1.   Ilma et see piiraks lepinguga ettenähtud karistuste kohaldamist, võib taotlejatel või pakkujatel ja töövõtjatel, kes on esitanud valeandmeid, on teinud olulisi vigu, toime pannud rikkumisi või pettusi või oluliselt rikkunud oma lepingulisi kohustusi, keelata osa võtta kõikidest ühenduse eelarvest rahastatavatest lepingutest ja toetustest kuni viie aasta jooksul alates rikkumise tuvastamisest, kui see on kinnitatud pärast töövõtja ärakuulamist.
               Seda tähtaega võib pikendada kümne aastani, kui rikkumine kordub viie aasta jooksul alates esimeses lõigus nimetatud kuupäevast.
               2.   Taotlejate ja pakkujate suhtes, kes on esitanud valeandmeid, teinud olulisi vigu või pannud toime rikkumisi või pettusi, võib kohaldada ka rahatrahvi, mis moodustab 2–10 % sõlmitava lepingu hinnangulisest kogumaksumusest.
               Töövõtjate suhtes, kes on oma lepingulisi kohustusi olulisel määral rikkunud, võib kohaldada rahatrahvi, mis moodustab 2–10 % kõnealuse lepingu kogumaksumusest.
               Seda määra võib suurendada 4–20 %ni, kui rikkumine kordub viie aasta jooksul alates lõike 1 esimeses lõigus nimetatud kuupäevast.
               3.   Institutsioon võtab haldus- ja rahalise karistuse määramisel eelkõige arvesse artikli 133a lõikes 1 osutatud asjaolusid.”
            
         
               61.
            
            
               Artikli 140 lõike 3 esimene lõik asendatakse järgmisega:
               “Kui rakendatakse piiratud menetlust, artiklis 125b nimetatud võistlevaid läbirääkimisi või väljakuulutamisega läbirääkimistega hankemenetlust, mis käsitleb artiklis 158 sätestatud künnistest suurema maksumusega lepinguid, peab osalemistaotluste vastuvõtmise tähtaeg olema vähemalt kolmkümmend seitse päeva alates hanketeate saatmiskuupäevast.”
            
         
               62.
            
            
               Artikli 145 lõikele 2 lisatakse järgmine lõik:
               “Institutsioonidevahelistel alustel algatatud hankemenetluse korral nimetab avamiskomisjoni hankemenetluse eest vastutava institutsiooni pädev eelarvevahendite käsutaja. Avamiskomisjoni koosseis peaks võimaluse korral kajastama hankemenetluse institutsioonidevahelist laadi.”
            
         
               63.
            
            
               Artiklit 146 muudetakse järgmiselt:
               
                           a)
                        
                        
                           lõikele 1 lisatakse järgmine lõik:
                           “Vastutav eelarvevahendite käsutaja võib siiski otsustada, et hindamiskomisjon hindab ja järjestab pakkumised ainult lepingu sõlmimise kriteeriumide alusel ning menetlusest kõrvalejätmise ja valikukriteeriume hinnatakse muul sellisel asjakohasel viisil, mis tagab huvide konflikti puudumise.”
                        
                     
                           b)
                        
                        
                           lõikele 2 lisatakse järgmine lõik:
                           “Institutsioonidevahelistel alustel algatatud hankemenetluse korral nimetab hindamiskomisjoni hankemenetluse eest vastutava institutsiooni pädev eelarvevahendite käsutaja. Hindamiskomisjoni koosseis peaks võimaluse korral kajastama hankemenetluse institutsioonidevahelist laadi.”
                        
                     
         
               64.
            
            
               Artiklit 147 muudetakse järgmiselt:
               
                           a)
                        
                        
                           lõige 1 asendatakse järgmisega:
                           “1.   Nõuetele vastavateks kuulutatud osalemistaotluste ja pakkumiste hindamise ja järjestamise kohta koostatakse protokoll, mis kuupäevastatakse.
                           Protokollile kirjutavad alla kõik hindamiskomisjoni liikmed.
                           Kui hindamiskomisjonile ei ole antud pakkumiste menetlusest kõrvalejätmise ja valikukriteeriumide hindamise ja järjestamise kohustust, kirjutavad protokollile alla ka isikud, kellele vastutav eelarvevahendite käsutaja selle kohustuse on andnud. Protokoll säilitatakse hilisemaks kasutamiseks.”
                        
                     
                           b)
                        
                        
                           lõikele 3 lisatakse järgmine lõik:
                           “Institutsioonidevahelise hankemenetluse korral teeb esimeses lõigus nimetatud otsuse hankemenetluse eest vastutav tellija.”
                        
                     
         
               65.
            
            
               Artiklit 149 muudetakse järgmiselt:
               
                           a)
                        
                        
                           pealkiri asendatakse järgmisega:
                           “Artikkel 149
                           Teave taotlejatele ja pakkujatele
                           
                              (Finantsmääruse artikli 100 lõige 2 ning artiklid 101 ja 105)”
                        
                     
                           b)
                        
                        
                           lõiget 3 muudetakse järgmiselt:
                           
                                       i)
                                    
                                    
                                       esimene lõik asendatakse järgmisega:
                                       “Lepingute puhul, mille ühenduse institutsioonid sõlmivad oma huvides, mille maksumus on suurem artiklis 158 nimetatud künnistest või nendega võrdne ja mis ei ole direktiivi 2004/18/EÜ kohaldamisalast välja arvatud, teavitab tellija kõiki edutuid taotlejaid või pakkujaid üheaegselt, teavitades neist igaühte eraldi posti, faksi või e-posti teel sellest, et nende taotlus või pakkumine on tagasi lükatud, ühel järgmistest etappidest:
                                       
                                                   a)
                                                
                                                
                                                   kahes eraldi etapis korraldatavate hankemenetluste puhul vahetult pärast menetlusest kõrvalejätmise ja valikukriteeriumide kohta otsuse tegemist ja enne lepingu sõlmimise otsuse tegemist;
                                                
                                             
                                                   b)
                                                
                                                
                                                   lepingu sõlmimise ja pakkumiste tagasilükkamise otsuste puhul niipea, kui see on pärast lepingu sõlmimise otsuse tegemist võimalik ja hiljemalt sellele järgneva nädala jooksul.
                                                
                                             Kõigil juhtudel osutab tellija põhjustele, miks pakkumine või taotlus tagasi lükati, ning sellele, millised on kättesaadavad õiguskaitsevahendid.”
                                    
                                 
                                       ii)
                                    
                                    
                                       neljas lõik jäetakse välja.
                                    
                                 
                     
         
               66.
            
            
               Lisatakse artikkel 149a:
               “Artikkel 149a
               Lepingule allakirjutamine
               
                  (Finantsmääruse artiklid 100 ja 105)
               
               Lepingu rakendamine algab alles pärast lepingule allakirjutamist.”
            
         
               67.
            
            
               Artiklit 155 muudetakse järgmiselt:
               
                           a)
                        
                        
                           lõikele 1 lisatakse järgmine lõik:
                           “Kui see on asjakohane, tehniliselt teostatav ja kuluefektiivne, tuleb artiklis 158 sätestatud künnistega võrdse või neist suurema maksumusega lepingud sõlmida samaaegselt eraldi osades.”
                        
                     
                           b)
                        
                        
                           lisatakse lõige 4:
                           “4.   Lepingu sõlmimisel eraldi osades hinnatakse pakkujaid iga osa puhul eraldi. Kui mitme osa kohta sõlmitakse leping sama pakkujaga, piisab ühe, kõiki neid osi hõlmava lepingu sõlmimisest.”
                        
                     
         
               68.
            
            
               Lisatakse artikkel 158a:
               “Artikkel 158a
               Lepingu sõlmimisele eelnev ooteperiood
               
                  (Finantsmääruse artikkel 105)
               
               1.   Tellija kirjutab eduka pakkujaga lepingule või direktiivi 2004/18/EÜ kohasele raamlepingule alla pärast 14 kalendripäeva möödumist.
               Tähtaega arvestatakse alates ühest järgmistest kuupäevadest:
               
                           a)
                        
                        
                           lepingu sõlmimise otsuste ja tagasilükkamise otsuste samaaegse väljasaatmise kuupäevast;
                        
                     
                           b)
                        
                        
                           artiklis 118 nimetatud lepingu sõlmimise teate Euroopa Liidu Teatajas avaldamisele järgnevast päevast, kui leping või raamleping on sõlmitud väljakuulutamiseta läbirääkimistega pakkumismenetluse teel.
                        
                     Tellija võib vajaduse korral lepingu sõlmimise peatada täiendavaks kontrollimiseks, kui see on õigustatud edutute või kahju kandnud pakkujate nõudmiste või märkuste või muu saadud asjakohase teabe alusel. Nõudmised ja märkused või muu asjakohane teave peab olema saadud lõikes 1 nimetatud tähtaja jooksul lepingu sõlmimise otsuste ja tagasilükkamise otsuste samaaegse väljasaatmise kuupäevast või, kui see on asjakohane, siis hanketeate avaldamisest arvates. Peatamise korral teavitatakse kõiki taotlejaid või pakkujaid kolme tööpäeva jooksul pärast peatamisotsust.
               Kõik enne esimeses lõigus nimetatud tähtaja lõppu sõlmitud lepingud on tühised, välja arvatud lõikes 2 esitatud juhtudel.
               Kui lepingut või raamlepingut ei saa sõlmida kavandatud eduka pakkujaga, võib tellija sõlmida selle edukuselt järgmise pakkujaga.
               2.   Lõike 1 esimeses lõigus nimetatud tähtaega ei kohaldata järgmistel juhtudel:
               
                           a)
                        
                        
                           avatud menetluste puhul, kus on esitatud ainult üks pakkumine;
                        
                     
                           b)
                        
                        
                           piiratud või väljakuulutamisega läbirääkimistega menetluste puhul, kui pakkuja, kellega leping kavatsetakse sõlmida, on ainus, kes vastab menetlusest kõrvalejätmise ja valikukriteeriumidele, tingimusel et artikli 149 lõike 3 esimese lõigu punkti a kohaselt on teisi taotlejaid või pakkujaid sellest, mis alusel nad kõrvale jäeti või tagasi lükati, teavitatud vahetult pärast vastavate otsuste vastuvõtmist menetlusest kõrvalejätmise ja valikukriteeriumide kohaselt;
                        
                     
                           c)
                        
                        
                           raamlepingul põhinevate konkreetsete lepingute puhul, mille juures kohaldatakse raamlepingus sätestatud tingimusi, ilma konkurssi uuesti alustamata;
                        
                     
                           d)
                        
                        
                           artikli 126 lõike 1 punktis c osutatud äärmiselt kiireloomuliste olukordade puhul.”
                        
                     
         
               69.
            
            
               Artikli 160 muudetakse järgmiselt:
               
                           a)
                        
                        
                           lõike 1 teine lõik jäetakse välja;
                        
                     
                           b)
                        
                        
                           lõiked 2 ja 3 jäetakse välja.
                        
                     
         
               70.
            
            
               Lisatakse artiklid 160a–160f:
               “Artikkel 160a
               Liikmemaksud
               
                  (Finantsmääruse artikkel 108)
               
               Finantsmääruse artikli 108 lõike 2 punktis d nimetatud liikmemaksud on summad, mida makstakse organisatsioonidele, mille liige ühendus on, kooskõlas eelarveotsuste ja asjaomase organisatsiooni kehtestatud maksetingimustega.
               Artikkel 160b
               Kapitaliosalused
               
                  (Finantsmääruse artikkel 108)
               
               Finantsmääruse artikli 108 lõigetes 2 ja 3 kasutatakse järgmisi mõisteid:
               
                           a)
                        
                        
                           “kapitaliosalus” – osalus organisatsioonis või ettevõttes investeeringute kaudu, kusjuures investeeringult saadud tulu sõltub organisatsiooni või ettevõtte kasumlikkusest;
                        
                     
                           b)
                        
                        
                           “osalus aktsiakapitalis” – kapitaliosalus organisatsiooni või ettevõtte aktsiate kaudu;
                        
                     
                           c)
                        
                        
                           “omakapitaliinvesteeringud” – investoripoolne kapitali andmine ettevõtte käsutusse ettevõtte osalise omandiõiguse vastu, kusjuures investor võib lisaks osaleda teataval määral ka ettevõtte juhtimises ja tulevase kasumi jaotamises;
                        
                     
                           d)
                        
                        
                           “kvaasiomakapitali kaudu rahastamine” – rahastamisliik, mis hõlmab nii omakapitali kui ka võlgu, mille puhul omakapital võimaldab investoril saavutada ettevõtte edu korral suure tulumäära ja/või mille puhul võlgadega kaasneb hinnalisand, mis suurendab investori tulu;
                        
                     
                           e)
                        
                        
                           “riskiga seotud instrument” – finantsinstrument, mis tagab kindlaksmääratud riski maandamise kas täielikult või osaliselt, võides seda teha ka kokkulepitud tasu eest.
                        
                     Artikkel 160c
               Erieeskirjad
               
                  (Finantsmääruse artikli 108 lõige 3)
               
               1.   Kui komisjon annab finantsmääruse artikli 108 lõikes 3 nimetatud toetusi eelarve otsese tsentraliseeritud täitmise raames, kohaldatakse nende suhtes käesoleva jaotise sätteid, välja arvatud järgmised sätted:
               
                           a)
                        
                        
                           käesoleva määruse artiklis 165 sätestatud kasumi taotlemist keelav eeskiri;
                        
                     
                           b)
                        
                        
                           käesoleva määruse artiklis 172 sätestatud kaasrahastamise nõue;
                        
                     
                           c)
                        
                        
                           käesoleva määruse meetmete puhul, mille eesmärk on tugevdada abisaaja finantssuutlikkust või toota tulu, artikli 173 lõikes 4 nimetatud hinnang taotleja rahalise suutlikkuse kohta;
                        
                     
                           d)
                        
                        
                           käesoleva määruse artiklis 182 sätestatud ettemaksetagatise nõue.
                        
                     Esimese lõigu kohaldamine ei mõjuta asjaomaste toetustega seotud arvepidamist, mille üle otsustab peaarvepidaja kooskõlas rahvusvaheliste raamatupidamisstandarditega.
               2.   Osamaksude tasumise puhul tagab vastutav eelarvevahendite käsutaja, et osamaksu saajaga on kooskõlastatud asjakohane kord, milles on määratletud maksmise ja kontrollimisega seotud üksikasjad.
               Artikkel 160d
               Auhinnad
               
                  (Finantsmääruse artikli 109 lõike 3 punkt b)
               
               Finantsmääruse artikli 109 lõike 3 punkti b kohaldamisel on auhind hüvitus konkursil osalemise eest.
               Auhinna määrab žürii, kellel on vabadus otsustada auhinna määramise üle sõltuvalt konkursieeskirjade kohaselt osalejate kvaliteedile antud hinnangust.
               Auhinna suurus ei ole seotud selle saaja kantud kuludega.
               Auhinna määramise tingimused ja kriteeriumid ning auhinna suurus nähakse ette konkursieeskirjades.
               Artikkel 160e
               Lepingu ja otsuse rakendamine toetuste andmisel
               
                  (Finantsmääruse artikli 108 lõige 1)
               
               1.   Iga-aastases tööprogrammis määratakse iga ühenduse programmi või meetme puhul, kas selle raames antakse toetusi otsuse või kirjaliku lepingu alusel.
               2.   Selle määramisel, millist vahendit (st kas otsust või lepingut) kasutada, võetakse arvesse järgnevat:
               
                           a)
                        
                        
                           abisaajate võrdne kohtlemine ja mittediskrimineerimine, eelkõige kodakondsuse ja geograafilise asukoha alusel;
                        
                     
                           b)
                        
                        
                           kõnealuse vahendi ühtsus sama ühenduse programmi või meetme puhul kasutatavate teiste vahenditega;
                        
                     
                           c)
                        
                        
                           rahastatavate meetmete või tööprogrammide sisu keerukus ja standardiseeritus.
                        
                     3.   Mitme eelarvevahendite käsutaja hallatavate programmide puhul määratakse kasutatav vahend nimetatud eelarvevahendite käsutajate omavahelise konsultatsiooni tulemusena.
               Artikkel 160f
               Kulutused institutsioonide liikmetele
               
                  (Finantsmääruse artikli 108 lõike 2 punkt a)
               
               Finantsmääruse artikli 108 lõike 2 punktis a osutatud kulutused institutsioonide liikmetele hõlmavad Euroopa Parlamendi praeguste ja endiste liikmete ühendustele antavat toetust. Kõnealust toetust rakendatakse vastavalt Euroopa Parlamendi halduseeskirjadele.”
            
         
               71.
            
            
               Artikkel 163 asendatakse järgmisega:
               “Artikkel 163
               Koostööpartnerid
               
                  (Finantsmääruse artikkel 108)
               
               1.   Konkreetsed toetused võivad olla osa raampartnerlusest.
               2.   Raampartnerluse näol võidakse panna alus komisjoni ja toetuse saajate vahelisele pikaajalisele koostööle. See võib olla lepingu või otsuse vormis.
               Partnerluse raamlepingus või -otsuses määratakse kindlaks ühised eesmärgid, kavandatud ühekordsete meetmete või kinnitatud iga-aastase tööprogrammi osaks olevate meetmete laad, eritoetuste andmise kord käesoleva jaotise põhimõtete ja menetlusnõuete kohaselt ning iga lepinguosalise üldised õigused ja kohustused erilepingute või -otsuste kohaselt.
               Niisuguse partnerluse kestus võib olla kuni neli aastat, välja arvatud erandjuhtudel, kui see on raampartnerluse eesmärgi puhul õigustatud.
               Eelarvevahendite käsutajad ei või partnerluse raamlepinguid ega -otsuseid põhjendamatult kasutada või kasutada neid viisil, mille eesmärk või mõju on vastuolus läbipaistvuse või taotlejate võrdse kohtlemise põhimõttega.
               3.   Partnerluse raamlepinguid ja -otsuseid käsitletakse pakkumismenetluse puhul toetustena. Nende suhtes kohaldatakse artiklis 167 nimetatud eelneva avaldamise menetlust.
               4.   Partnerluse raamlepingul või -otsusel põhinevaid eritoetusi antakse nendes lepingutes või otsustes sätestatud menetluste alusel käesoleva jaotise kohaselt.
               Nende suhtes kohaldatakse artiklis 169 sätestatud järelteatamismenetlust.”
            
         
               72.
            
            
               Artiklit 164 muudetakse järgmiselt:
               
                           a)
                        
                        
                           lõiget 1 muudetakse järgmiselt:
                           
                                       i)
                                    
                                    
                                       sissejuhatav lause asendatakse järgmisega:
                                       “Toetuslepingus sätestatakse vähemalt järgmine:”
                                    
                                 
                                       ii)
                                    
                                    
                                       punkt d asendatakse järgmisega:
                                       
                                                   “d)
                                                
                                                
                                                   meetme hinnanguline kogumaksumus ja ettenähtud ühenduse toetus üldise absoluutväärtusena väljendatud ülemmäärana, mida täiendatakse vastavalt vajadusele järgmiste andmetega:
                                                   
                                                               i)
                                                            
                                                            
                                                               finantsmääruse artikli 108a lõike 1 punktis a nimetatud juhul meetme või heakskiidetud tööprogrammi kulude rahastamise ülemmäär;
                                                            
                                                         
                                                               ii)
                                                            
                                                            
                                                               finantsmääruse artikli 108a lõike 1 punktides b ja c nimetatud ühekordsed või kindlasummalised maksed;
                                                            
                                                         
                                                               iii)
                                                            
                                                            
                                                               finantsmääruse artikli 108a lõike 1 punktis d nimetatud juhul käesoleva punkti alapunktides i ja ii esitatud elemendid;”
                                                            
                                                         
                                             
                                 
                                       iii)
                                    
                                    
                                       punktid f ja g asendatakse järgmistega:
                                       
                                                   “f)
                                                
                                                
                                                   kõikide seda tüüpi lepingute suhtes määruse (EÜ) nr 45/2001 kohaselt kohaldatavad üldtingimused, näiteks abisaaja nõustumine komisjoni, OLAFi ja kontrollikoja tehtava auditiga ning artiklis 169 nimetatud järelteatamisega seotud eeskirjad; kõnealustes üldtingimustes täpsustatakse vähemalt:
                                                   
                                                               i)
                                                            
                                                            
                                                               et toetuslepingu suhtes kohaldatakse ühenduse õigust, mida täiendab vastavalt vajadusele toetuslepingus täpsustatud siseriiklik õigus;
                                                            
                                                         
                                                               ii)
                                                            
                                                            
                                                               vaidluste lahendamiseks pädev kohus;
                                                            
                                                         
                                             
                                                   g)
                                                
                                                
                                                   hinnanguline üldeelarve;”
                                                
                                             
                                 
                                       iv)
                                    
                                    
                                       punkt i asendatakse järgmisega:
                                       
                                                   “i)
                                                
                                                
                                                   abisaaja kohustused, vähemalt seoses usaldusväärse finantsjuhtimise ning finants- ja tegevusaruannete esitamisega; vajaduse korral seatakse vahe-eesmärgid, pärast mille saavutamist kõnealused aruanded tuleb esitada.”
                                                
                                             
                                 
                                       v)
                                    
                                    
                                       lisatakse punktid k ja l:
                                       
                                                   “k)
                                                
                                                
                                                   vastavalt vajadusele meetme või heakskiidetud tööprogrammi, või finantsmääruse artikli 108a lõikes 1 nimetatud ühekordse või kindlasummalise makse abikõlblike kulude üksikasjalik kirjeldus;
                                                
                                             
                                                   l)
                                                
                                                
                                                   avalikku viitamist Euroopa ühenduste eelarvetoetusele reguleerivad sätted, välja arvatud juhul, kui see ei ole eelarvevahendite käsutaja põhjendatud otsuse kohaselt võimalik või asjakohane.”
                                                
                                             
                                 
                     
                           b)
                        
                        
                           lõige 2 asendatakse järgmisega:
                           “2.   Artiklis 163 nimetatud juhtudel täpsustatakse käesoleva artikli lõike 1 punktides a, b, punkti c alapunktis i, punkti d alapunktis i, punktides f ja h–k nimetatud teavet partnerluse raamotsuses või partnerluse raamlepingus.
                           Konkreetses lepingus või otsuses esitatakse lõike 1 punktides a–e, g ja k ning vajaduse korral punktis i nimetatud teave.”
                        
                     
                           c)
                        
                        
                           lisatakse lõige 4:
                           “4   Lõikeid 1–3 kohaldatakse mutatis mutandis toetuste andmise otsuste suhtes.
                           Osa lõikes 1 osutatud teabest võib toetuse andmise otsuse asemel esitada pakkumiskutses või mõnes sellega seotud dokumendis.”
                        
                     
         
               73.
            
            
               Artikli 165 lõiked 1 ja 2 asendatakse järgmistega:
               “1.   Käesolevas jaotises määratletakse kasum järgmiselt:
               
                           a)
                        
                        
                           meetmetoetuse puhul abisaaja tuludena, millest on lahutatud kulud, mille ta on kandnud lõppmakse taotluse esitamise ajaks;
                        
                     
                           b)
                        
                        
                           tegevustoetuse puhul abisaaja tegevuseelarve ülejääk.
                        
                     2.   Ühekordsete ja kindlasummaliste maksete artikli 181 kohasel määramisel võetakse aluseks kulud või kulude kategooria, millega need seotud on ja mis on määratud kindlaks statistiliste või muude objektiivsete andmete põhjal nii, et välistada a priori kasum. Komisjon hindab neid summasid samadel alustel uuesti iga kahe aasta järel ja vajaduse korral korrigeerib neid.
               Sel juhul kontrollitakse iga toetuse puhul kasumi mittetaotlemist summade kindlaksmääramisel.
               Kui makse määramise aluseks olnud sündmuse järelkontrolli tulemusel selgub, et seda sündmust ei toimunud ja abisaajale on tehtud põhjendamatu ühekordne või kindlasummaline makse, on komisjonil õigus nõuda ühekordne või kindlasummaline makse tagasi ja ühekordse või kindlasummalise makse kohta esitatud valeandmete puhul määrata rahatrahv, mille suurus on kuni 50 % ühekordse või kindlasummalise makse kogusummast.
               Sellised kontrollid ei piira tegelike kulude kontrollimist ja tõendamist, mis on nõutav toetuste või selliste toetuste maksmisel, mis seisnevad teatava protsendi abikõlblike kulude hüvitamises.”
            
         
               74.
            
            
               Lisatakse artikkel 165a:
               “Artikkel 165a
               Kaasrahastamise põhimõte
               
                  (Finantsmääruse artikkel 109)
               
               1.   Kaasrahastamise puhul peab osa meetme kuludest või üksuse jooksvad kulud kandma toetuse saaja või peab need kandma muudest saadud vahenditest kui ühenduse vahendid.
               2.   Toetuste puhul, mis on mõnes finantsmääruse artikli 108a lõike 1 punktis b või c nimetatud vormis, või nende kombinatsiooni puhul hinnatakse kaasrahastamist üksnes toetustaotluse hindamise etapis.”
            
         
               75.
            
            
               Artikli 166 lõike 1 esimene lõik asendatakse järgmisega:
               “Iga-aastase toetuste andmise tööprogrammi koostab vastutav eelarvevahendite käsutaja. Institutsioon võtab kõnealuse programmi vastu ja see avaldatakse institutsiooni toetuste veebisaidil niipea kui võimalik, vajaduse korral eelneval aastal ja hiljemalt iga eelarveaasta 31. märtsil.”
            
         
               76.
            
            
               Artiklit 167 muudetakse järgmiselt:
               
                           a)
                        
                        
                           lõike 1 punkt b asendatakse järgmisega:
                           
                                       “b)
                                    
                                    
                                       finantsmääruse artiklites 114 ja 115 nimetatud toetuste tingimustele vastavuse, menetlusest kõrvalejätmise, valiku- ja lepingu sõlmimise kriteeriumid ning asjakohased tõendavad dokumendid;”
                                    
                                 
                     
                           b)
                        
                        
                           lõige 2 asendatakse järgmisega:
                           “2.   Pakkumiskutsed avaldatakse Euroopa institutsioonide veebisaidil ja vajaduse korral muude asjakohaste teabekanalite kaudu, sealhulgas Euroopa Liidu Teatajas, et tagada nende võimalikult laiaulatuslik levik võimalike abisaajate hulgas. Need võidakse avaldada eelarve täitmisele eelneva aasta jooksul. Pakkumiskutse sisus tehtud muudatused avaldatakse samadel tingimustel.”
                        
                     
         
               77.
            
            
               Artikli 168 lõiget 1 muudetakse järgmiselt:
               
                           a)
                        
                        
                           punkt d asendatakse järgmisega:
                           
                                       “d)
                                    
                                    
                                       asutustele, kes on põhiõigusaktis määratletud abisaajatena finantsmääruse artikli 49 tähenduses.”
                                    
                                 
                     
                           b)
                        
                        
                           lisatakse punktid e ja f:
                           
                                       “e)
                                    
                                    
                                       teadusuuringute ja tehnoloogiaarenduse puhul finantsmääruse artiklis 110 osutatud iga-aastases tööprogrammis nimetatud asutustele, kui põhiõigusaktis on see võimalus selgesõnaliselt ette nähtud, tingimusel et projekt ei kuulu pakkumiskutse raamesse;
                                    
                                 
                                       f)
                                    
                                    
                                       erilaadsete meetmete jaoks, mida võib rakendada ainult teatud tüüpi organ oma tehnilise pädevuse, kõrge spetsialiseerituse taseme või haldusvolituste baasil, tingimusel et asjaomased meetmed ei jää pakkumiskutse raamesse.”
                                    
                                 
                     
                           c)
                        
                        
                           lisatakse järgmine alapunkt:
                           “Punkti f esimeses alapunktis nimetatud juhud tuleb toetuse andmise otsuses nõuetekohaselt põhjendada.”
                        
                     
         
               78.
            
            
               Artiklit 169 muudetakse järgmiselt:
               
                           a)
                        
                        
                           lõige 1 asendatakse järgmisega:
                           “1.   Teated kõikide toetuste kohta, mis on antud eelarveaasta jooksul, välja arvatud füüsilistele isikutele makstud stipendiumid, avaldatakse standardesitusviisi kohaselt selleks ettenähtud ja kergesti ligipääsetavas kohas ühenduse institutsioonide veebisaidil nende andmise eelarveaasta sulgemisele järgneva aasta esimesel poolel.
                           Kui haldamine on delegeeritud finantsmääruse artiklis 54 nimetatud asutustele, tuleb viidata vähemalt veebisaidi aadressile, kust seda teavet võib leida, kui see ei ole avaldatud otse selleks ettenähtud kohas ühenduse institutsioonide veebisaidil.
                           Teated võib standardesitusviisi kohaselt avaldada ka muu asjakohase teabekanali kaudu, sealhulgas Euroopa Liidu Teatajas.”
                        
                     
                           b)
                        
                        
                           lõike 2 punkt c asendatakse järgmisega:
                           
                                       “c)
                                    
                                    
                                       antud toetuse summa ja, välja arvatud finantsmääruse artikli 108a lõike 1 punktides b ja c nimetatud ühekordsete või kindlasummaliste maksete puhul, meetme või heakskiidetud tööprogrammi toetuse tingimustele vastavate kulude rahastamise määr.”
                                    
                                 
                     
                           c)
                        
                        
                           lisatakse lõige 3:
                           “3.   Lõike 2 kohase avaldamise järel saadab komisjon eelarvepädevate institutsioonide nõudmisel neile aruande järgneva kohta:
                           
                                       a)
                                    
                                    
                                       taotlejate arv eelneval aastal;
                                    
                                 
                                       b)
                                    
                                    
                                       edukate taotluste arv ja protsent pakkumiskutse kohta;
                                    
                                 
                                       c)
                                    
                                    
                                       menetluse keskmine kestus alates pakkumiskutse avaldamisest kuni toetuse andmiseni;
                                    
                                 
                                       d)
                                    
                                    
                                       selliste toetuste arv ja summa, mille puhul järelteate kohustusest eelneval aastal abisaajate ohutuse või nende ärihuvide kaitse huvides loobuti.”
                                    
                                 
                     
         
               79.
            
            
               Lisatakse artikkel 169a:
               “Artikkel 169a
               Taotlejate teavitamine
               
                  (Finantsmääruse artikkel 110)
               
               Komisjon annab taotlejatele teavet ja nõuandeid järgmiste vahendite kaudu:
               
                           a)
                        
                        
                           kehtestades sarnaste toetuste taotlusvormidele ühised standardid ja jälgides taotlusvormide suurust ja loetavust;
                        
                     
                           b)
                        
                        
                           andes võimalikele taotlejatele teavet eelkõige seminaride ja käsiraamatute vormis;
                        
                     
                           c)
                        
                        
                           säilitades artiklis 64 osutatud juriidilise isiku arvestusraamatus abisaajate kohta püsivaid andmeid.”
                        
                     
         
               80.
            
            
               Artiklile 172 lisatakse lõige 4:
               “4.   Kaasrahastamise põhimõte loetakse järgituks, kui ühenduse osamaksu eesmärk on katta finantseerimisasutuse teatavad halduskulud, sealhulgas vajaduse korral muutuva suurusega hüvitise kaudu, mis koosneb tulemuspõhisest toetusest seoses sellise projekti või programmi haldamisega, mis moodustab lahutamatu terviku.”
            
         
               81.
            
            
               Lisatakse artiklid 172a, 172b ja 172c:
               “Artikkel 172a
               Abikõlblikud kulud
               
                  (Finantsmääruse artikkel 113)
               
               1.   Abikõlblikud kulud on toetuse saaja tegelikult kantud kulud, mis vastavad kõigile järgmistele kriteeriumidele:
               
                           a)
                        
                        
                           need on kantud meetme või tööprogrammi kestuse jooksul, välja arvatud lõpparuannete ja auditeerimistõenditega seotud kulud;
                        
                     
                           b)
                        
                        
                           need on näidatud meetme või tööprogrammi hinnangulises üldeelarves;
                        
                     
                           c)
                        
                        
                           need on vajalikud toetuse esemeks oleva meetme või tööprogrammi rakendamiseks;
                        
                     
                           d)
                        
                        
                           need on tuvastatavad ja kontrollitavad, eelkõige kirjendatud abisaaja raamatupidamisarvestuses ja määratud kindlaks vastavalt selles riigis kohaldatavatele raamatupidamisstandarditele, kus abisaaja on registrisse kantud, ja vastavalt abisaaja tavapärasele kuluarvestustavale;
                        
                     
                           e)
                        
                        
                           need on kooskõlas kohaldatavate maksustamist ja sotsiaalvaldkonda käsitlevate õigusaktidega;
                        
                     
                           f)
                        
                        
                           need peavad olema mõistlikud, õigustatud ja vastama usaldusväärse finantsjuhtimise põhimõtetele, eelkõige ökonoomsuse ja tõhususe poolest.
                        
                     2.   Ilma et see piiraks lõike 1 ja põhiõigusakti sätete kohaldamist, võib vastutav eelarvevahendite käsutaja abikõlblikuks lugeda järgneva:
               
                           a)
                        
                        
                           kulud, mis on seotud pangatagatise või sellega samaväärse tagatisega, mille abisaaja peab esitama vastavalt finantsmääruse artiklile 118;
                        
                     
                           b)
                        
                        
                           kulud, mis on seotud välisaudititega, mille tegemist vastutav eelarvevahendite käsutaja nõuab kas rahastamis- või maksetaotluse korral;
                        
                     
                           c)
                        
                        
                           tasutud käibemaks, mida ei saa kehtiva siseriikliku õiguse alusel abisaajale tagastada;
                        
                     
                           d)
                        
                        
                           amortisatsioonikulud, tingimusel et abisaaja on need tegelikult kandnud;
                        
                     
                           e)
                        
                        
                           halduskulud, personali- ja seadmete kulud, sealhulgas riigiametnike palgakulud selles ulatuses, mil need seonduvad tegevusega, mida asjaomane ametiasutus asjaomase projekti mitterakendamisel ei teostaks.
                        
                     Artikkel 172b
               Tegevtoetuste järk-järgulise vähendamise põhimõte
               
                  (Finantsmääruse artikli 113 lõige 2)
               
               Tegevustoetuste vähendamise korral tehakse seda proportsionaalsel ja õiglasel viisil.
               Artikkel 172c
               Rahastamistaotlused
               
                  (Finantsmääruse artikkel 114)
               
               1.   Toetustaotluste esitamise korra määrab vastutav eelarvevahendite käsutaja, kes võib valida nende esitamise meetodi. Toetustaotlusi võib esitada kirja teel või elektrooniliselt.
               Valitud sidevahendid ei tohi oma laadilt olla diskrimineerivad ega piirata taotlejate juurdepääsu hankemenetlusele.
               Valitud sidevahendid peavad tagama järgmiste tingimuste täitmise:
               
                           a)
                        
                        
                           kõik esitatud pakkumised ja taotlused peavad sisaldama kogu teavet, mis on vajalik nende hindamiseks;
                        
                     
                           b)
                        
                        
                           säilitama peab andmete terviklikkuse;
                        
                     
                           c)
                        
                        
                           säilitama peab pakkumiste konfidentsiaalsuse.
                        
                     Punkti c kohaldamisel vaatab vastutav eelarvevahendite käsutaja taotluste sisu läbi alles pärast nende esitamise tähtaja möödumist.
               Vastutav eelarvevahendite käsutaja võib nõuda, et elektroonilistelt saadetud pakkumised kannaksid täiustatud elektroonilist allkirja direktiivi 1999/93/EÜ tähenduses.
               2.   Kui vastutav eelarvevahendite käsutaja lubab taotlusi esitada elektrooniliselt, ei tohi selleks kasutatavad vahendid ja nende tehnilised omadused olla oma laadilt diskrimineerivad, vaid need peavad olema üldkättesaadavad ja ühilduma üldkasutatavate info- ja kommunikatsioonitehnoloogia toodetega. Taotlejatele tehakse kättesaadavaks teave taotluste esitamiseks vajalike tehniliste näitajate, sealhulgas krüpteerimise kohta.
               Lisaks sellele peavad taotluste elektroonilise vastuvõtmise vahendid tagama turvalisuse ja konfidentsiaalsuse.
               3.   Taotluste edastamisel kirja teel võivad taotlejad valida nende järgmiste esitamise viiside vahel:
               
                           a)
                        
                        
                           posti või kulleri teel, mille puhul tuleb pakkumiskutses märkida, et tõenduseks loetakse saatmiskuupäeva, postitemplit või vastuvõtukviitungil olevat kuupäeva;
                        
                     
                           b)
                        
                        
                           isiklikult üleandmine institutsiooni ruumides kas taotleja poolt isiklikult või tema esindaja poolt; sel juhul täpsustatakse pakkumiskutses osakond, kuhu taotlused tuleb allkirjastatud ja kuupäevastatud kviitungi vastu esitada.”
                        
                     
         
               82.
            
            
               Artiklit 173 muudetakse järgmiselt:
               
                           a)
                        
                        
                           lõige 1 asendatakse järgmisega:
                           “1.   Taotlused esitatakse artikli 169a punkti a kohaste ühiste standardite järgi koostatud vormil, mille teevad kättesaadavaks vastutavad eelarvevahendite käsutajad põhiõigusaktis ja pakkumiskutsetes määratletud kriteeriumide kohaselt.”
                        
                     
                           b)
                        
                        
                           lõige 3 asendatakse järgmisega:
                           “3.   Taotlusele lisatud meetme eelarves või tegevuseelarves peavad tulud ja kulud olema tasakaalus, piiramata sealjuures vahetuskursi võimalikke muutusi käsitlevaid sätteid, ning selles tuleb esitada kulud, mis vastavad ühenduse eelarvest rahastamise tingimustele.”
                        
                     
         
               83.
            
            
               Artikkel 174 asendatakse järgmisega:
               “Artikkel 174
               Tõendid menetlusest kõrvalejätmise põhjuste puudumise kohta
               
                  (Finantsmääruse artikkel 114)
               
               Taotlejad kinnitavad vandega, et nad ei ole mõnes finantsmääruse artikli 93 lõikes 1 ega artiklis 94 loetletud olukorras. Vastutav eelarvevahendite käsutaja võib riskianalüüsi alusel nõuda artiklis 134 nimetatud tõendite esitamist. Taotlejad peavad need tõendid esitama, välja arvatud juhul, kui see on vastutava eelarvevahendite käsutaja heakskiidetud põhjusel praktiliselt võimatu.”
            
         
               84.
            
            
               Lisatakse artikkel 174a:
               “Artikkel 174a
               Taotlejad, kes ei ole juriidilised isikud
               
                  (Finantsmääruse artikkel 114)
               
               Kui toetustaotluse esitab taotleja, kes ei ole finantsmääruse artikli 114 lõike 2 punkti a kohaselt juriidiline isik, peavad tema esindajad tõendama, et nad on volitatud võtma taotleja nimel juriidilisi kohustusi, ja pakkuma juriidiliste isikute esitatud tagatistega võrdväärseid finantstagatisi.”
            
         
               85.
            
            
               Artikkel 175 asendatakse järgmisega:
               “Artikkel 175
               Rahalised ja halduskaristused
               
                  (Finantsmääruse artikkel 114)
               
               Taotlejatele, kes on esitanud valeandmeid, teinud olulisi vigu või toime pannud rikkumisi või pettusi, võib määrata rahatrahve ja/või haldustrahve artiklis 134b ettenähtud tingimustel ja võrdeliselt asjaomaste toetuste maksumusega.
               Selliseid raha- või haldustrahve või mõlemaid võib määrata ka abisaajatele, kes on oluliselt rikkunud oma lepingulisi kohustusi.”
            
         
               86.
            
            
               Lisatakse artiklid 175a ja 175b:
               “Artikkel 175a
               Toetuse andmise kriteeriumid
               
                  (Finantsmääruse artikkel 114)
               
               1.   Toetuste andmise kriteeriumid avaldatakse pakkumiskutses.
               2.   Toetuse andmise kriteeriumidega määratakse kindlaks pakkumiskutses osalemise tingimused. Nende kriteeriumide kehtestamisel võetakse arvesse meetme eesmärke ja need peavad olema kooskõlas läbipaistvuse ja mittediskrimineerimise põhimõtetega.
               Artikkel 175b
               Väga madala maksumusega toetused
               
                  (Finantsmääruse artikli 114 lõige 3)
               
               Väga madala maksumusega toetusteks loetakse toetused, mille maksumus ei ületa 5 000 eurot.”
            
         
               87.
            
            
               Artikli 176 lõikele 3 lisatakse järgmine lõik:
               “Kui pakkumiskutses ei ole nõutud tõendavate dokumentide esitamist ja kui vastutaval eelarvevahendite käsutajal on taotlejate finantssuutlikkuse või tegevusvõime suhtes kahtlusi, nõuab ta neilt mis tahes asjakohaste dokumentide esitamist.”
            
         
               88.
            
            
               Artiklit 178 muudetakse järgmiselt:
               
                           a)
                        
                        
                           lõike 1 esimene lõik asendatakse järgmisega:
                           “Vastutav eelarvevahendite käsutaja nimetab pakkumiste hindamise komisjon, välja arvatud juhul, kui Euroopa Komisjon otsustab valdkondliku erikava raames teisiti. Eelarvevahendite käsutaja võib kõnealuse komisjoni nimetada enne artikli 167 punktis d sätestatud pakkumiste esitamise tähtaega.”
                        
                     
                           b)
                        
                        
                           lisatakse lõige 1a:
                           “1a.   Vastutav eelarvevahendite käsutaja jagab vajaduse korral menetluse mitmeks etapiks. Menetlust reguleerivad eeskirjad tehakse teatavaks pakkumiskutses.
                           Kui pakkumiskutses on täpsustatud kaheetapiline esitamismenetlus, nõutakse teises etapis täieliku pakkumise esitamist vaid neilt taotlejatelt, kelle pakkumised vastavad esimese etapi hindamiskriteeriumidele.
                           Kui pakkumiskutses on täpsustatud kaheetapiline esitamismenetlus, lähevad edasiseks hindamiseks vaid need pakkumised, mis on läbinud esimese etapi hindamise piiratud arvu kriteeriumide alusel.
                           Taotlejaid, kelle pakkumised mis tahes etapis kõrvale jäetakse, teavitatakse sellest finantsmääruse artikli 116 lõike 3 kohaselt.
                           Menetluse iga järgnev etapp peab eelnevast selgelt eristuma.
                           Kogu menetluse jooksul ei nõuta samade dokumentide ja teabe teistkordset esitamist.”
                        
                     
                           c)
                        
                        
                           lõige 2 asendatakse järgmisega:
                           “2.   Hindamiskomisjon või vajaduse korral vastutav eelarvevahendite käsutaja võib nõuda taotlejalt lisateabe esitamist või taotlusega seoses esitatud tõendavate dokumentide selgitamist, seda eelkõige ilmselgete trükivigade esinemisel.
                           Eelarvevahendite käsutaja peab menetluse kestel asjakohast registrit taotlejate kontaktandmete kohta.”
                        
                     
         
               89.
            
            
               Artikli 180 lõiget 2 muudetakse järgmiselt:
               
                           a)
                        
                        
                           lõike 2 punkt a asendatakse järgmisega:
                           
                                       “a)
                                    
                                    
                                       toetuste kohta, mis on antud meetmete jaoks, mille maksumus algab 750 000 eurost, kui maksetaotluste kumulatiivne summa on vähemalt 325 000 eurot;”
                                    
                                 
                     
                           b)
                        
                        
                           lõikele 3 lisatakse punkt d:
                           
                                       “d)
                                    
                                    
                                       mitme toetuse saajad, kes on esitanud eraldi tõendused, mis pakuvad nende nõuete koostamisel kasutatavate kontrollisüsteemide ja metoodika puhul samaväärseid tagatisi.”
                                    
                                 
                     
         
               90.
            
            
               Lisatakse artikkel 180a:
               “Artikkel 180a
               Toetuse vormid
               
                  (Finantsmääruse artikkel 108a)
               
               1.   Finantsmääruse artikli 108a lõike 1 punktis a nimetatud vormis ühenduse toetused arvutatakse abikõlblike kulude põhjal, mis on määratletud kui abisaaja tegelikult kantud otsesed kulud ja mille suhtes kohaldatakse hinnangulist esialgset eelarvet, mis esitatakse koos pakkumisega ja mis sisaldub toetuslepingus või -otsuses.
               2.   Finantsmääruse artikli 108a lõike 1 punktis b nimetatud ühekordsed maksed katavad üldises mõistes teatavad meetme rakendamiseks või abisaaja iga-aastaseks tegevuseks vajalikud kulud kooskõlas lepingu tingimustega ja prognoosi alusel.
               3.   Finantsmääruse artikli 108a lõike 1 punktis c nimetatud kindlasummalised maksed katavad teatavad kindlad kululiigid, mis on eelnevalt selgelt kindlaks määratud kas eelnevalt kindlaksmääratud protsendimäära või ühikukulude astmestiku abil.”
            
         
               91.
            
            
               Artikkel 181 asendatakse järgmisega:
               “Artikkel 181
               Ühekordne ja kindlasummaline rahastamine
               
                  (Finantsmääruse artikkel 108a)
               
               1.   Komisjon võib oma otsusega lubada järgmiste summade kasutamist:
               
                           a)
                        
                        
                           üks ühekordne makse või mitu ühekordset makset, mille ühikuhind on kuni 25 000 eurot, et katta abikõlblike kulude üht või mitut kategooriat;
                        
                     
                           b)
                        
                        
                           kindlasummalised maksed majutuskuludeks ja lähetuse päevarahadeks, eelkõige personalieeskirjade lisas esitatud tabeli põhjal või nii, nagu komisjon need igal aastal heaks kiidab.
                        
                     Kõnealuse otsusega määratakse selliste maksete lubatud maksimaalne kogusumma toetuse või toetuseliigi kaupa.
               2.   Vajaduse korral lubatakse selliseid ühekordseid makseid, mille ühikuväärtus ületab 25 000 eurot, põhiõigusaktis, milles kehtestatakse toetuse määramise tingimused ja maksimumsummad.
               Komisjon korrigeerib kõnealuseid summasid iga kahe aasta järel statistiliste või muude objektiivsete andmete põhjal, nagu on sätestatud artikli 165 lõikes 2.
               3.   Toetuse andmise otsuse või toetuslepinguga võidakse lubada rahastada abisaaja kaudseid kulusid kindlasummaliste maksete vormis kuni 7 % ulatuses meetme toetusele vastavatest üldkuludest, välja arvatud juhul, kui abisaajale makstakse ühenduse eelarvest tegevustoetust. 7 % ülemmäära võib ületada komisjoni põhjendatud otsuse alusel.
               4.   Toetuse andmise otsus või toetusleping peab sisaldama kõiki vajalikke sätteid tegemaks kindlaks, et ühekordsete ja kindlasummaliste maksete tegemise tingimused on täidetud.”
            
         
               92.
            
            
               Artikkel 184 asendatakse järgmisega:
               “Artikkel 184
               Rakenduslepingud
               
                  (Finantsmääruse artikkel 120)
               
               1.   Ilma et see piiraks direktiivi 2004/18/EÜ kohaldamist, kui toetatavate meetmete rakendamiseks on vaja sõlmida hankelepingud, sõlmivad abisaajad lepingu majanduslikult kõige soodsama pakkumise ehk parima hinna/kvaliteedi suhtega pakkumise alusel, vältides igasuguseid huvide konflikte.
               2.   Kui toetatavate meetmete rakendamine nõuab selliste hankelepingute sõlmimist, mille maksumus on üle 60 000 euro, võib vastutav eelarvevahendite käsutaja nõuda abisaajatelt lõikes 1 nimetatud eeskirjadele lisaks ka erieeskirjade täitmist.
               Need erieeskirjad põhinevad finantsmääruse eeskirjadel ja nende määramisel võetakse arvesse asjaomaste lepingute maksumust, ühenduse osamaksu suhtelist suurust meetme kogumaksumuse suhtes ja riski. Erieeskirjad lisatakse toetuse andmise otsusesse või toetuslepingusse.”
            
         
               93.
            
            
               Lisatakse artikkel 184a:
               “Artikkel 184a
               Kolmandatele isikutele rahalise toetuse andmine
               
                  (Finantsmääruse artikli 120 lõige 2)
               
               1.   Tingimusel, et saavutada tahetavad eesmärgid või tulemused on finantsmääruse artikli 120 lõike 2 punktis b osutatud tingimuste kohaselt piisavalt üksikasjalikult määratletud, võib kaalutlusõiguse kasutamise võimalusi lugeda ammendunuks, kui toetuse andmise otsuses või toetuslepingus on täpsustatud ka järgnev:
               
                           a)
                        
                        
                           kolmandatele isikutele makstava rahalise toetuse miinimum- ja maksimumsumma ja täpse summa määramise kriteeriumid;
                        
                     
                           b)
                        
                        
                           erinevad tegevuse liigid, millele võib rahalist toetust anda, fikseeritud nimekirja alusel.
                        
                     2.   Finantsmääruse artikli 120 lõike 2 punkti c kohaldamisel on rahalise toetuse maksimumsumma, mida abisaaja võib kolmandatele isikutele maksta, 100 000 eurot, kusjuures ühele kolmandale isikule võib maksta kuni 10 000 eurot.”
            
         
               94.
            
            
               Artiklile 185 lisatakse järgmine lõik:
               “Eelarvehalduse ja finantsjuhtimise aruanne on finantsmääruse artiklis 121 nimetatud eelarve täitmise aruandest eraldiseisev dokument.”
            
         
               95.
            
            
               Artiklis 187 asendatakse sõnad “artiklis 185” sõnadega “artiklis 121”.
            
         
               96.
            
            
               Artikli 207 lõikes 1 asendatakse sõnad “artiklis 185” sõnadega “artiklis 121”.
            
         
               97.
            
            
               Artikli 209 lõikes 1 asendatakse sõnad “artiklis 185” sõnadega “artiklis 121”.
            
         
               98.
            
            
               Artiklis 210 asendatakse sõnad “artiklis 185” sõnadega “artiklis 121”.
            
         
               99.
            
            
               Artikli 219 lõikes 1 asendatakse sõnad “EAGGF tagatisrahastuga” sõnadega “EAGFiga”.
            
         
               100.
            
            
               Artiklis 225 asendatakse sõnad “artiklis 185” sõnadega “artiklis 121”.
            
         
               101.
            
            
               II osa I jaotise pealkiri asendatakse järgmisega:
               “I   JAOTIS
               STRUKTUURIFONDID, ÜHTEKUULUVUSFOND, EUROOPA KALANDUSFOND JA EUROOPA MAAELU ARENGU PÕLLUMAJANDUSFOND”
            
         
               102.
            
            
               Artiklis 228 asendatakse sõnad “Struktuurifonde ja Ühtekuuluvusfondi” sõnadega “Struktuurifonde, Ühtekuuluvusfondi, Euroopa Kalandusfondi ja Euroopa maaelu arengu põllumajandusfondi”.
            
         
               103.
            
            
               Artiklile 229 lisatakse lõige 7:
               “7.   Finantsmääruse artikli 160 lõikes 1a nimetatud saadaoleva summa eelarvestused saadetakse peaarvepidajale kirjendamiseks.”
            
         
               104.
            
            
               Artiklit 232 muudetakse järgmiselt:
               
                           a)
                        
                        
                           lõige 1 asendatakse järgmisega:
                           “1.   Enne kui sõlmitakse leping detsentraliseeritult hallatava meetme rahastamise kohta, teeb vastutav eelarvevahendite käsutaja dokumentide ja kohapealse kontrolli abil kindlaks, et abi saava kolmanda riigi loodud haldus- ja kontrollisüsteem ühenduse rahaliste vahendite haldamiseks vastab finantsmääruse artiklile 56.”
                        
                     
                           b)
                        
                        
                           lõiget 2 muudetakse järgmiselt:
                           
                                       i)
                                    
                                    
                                       punktid a ja b asendatakse järgmistega:
                                       
                                                   “a)
                                                
                                                
                                                   sätted, millega tagatakse finantsmääruse artikli 56 lõigetes 1 ja 2 ettenähtud kriteeriumide järgimine;
                                                
                                             
                                                   b)
                                                
                                                
                                                   sätted, millega nähakse ette, et kui finantsmääruse artikli 56 lõigetes 1 ja 2 sätestatud miinimumkriteeriume enam ei järgita, võib komisjon lepingu täitmise peatada või lõpetada;”
                                                
                                             
                                 
                                       ii)
                                    
                                    
                                       punktis c asendatakse sõnad “artikli 53 lõikes 5” sõnadega “artiklis 53c”.
                                    
                                 
                                       iii)
                                    
                                    
                                       punkt d asendatakse järgmisega:
                                       
                                                   “d)
                                                
                                                
                                                   sätted, mille alusel luuakse finantsmääruse artiklis 53c nimetatud ja käesoleva määruse artiklis 42 täpsustatud finantskorrektsioonimehhanismid, eelkõige seoses summade tagasinõudmisega tasaarvestuse teel, kui meede on täielikult detsentraliseeritud.”
                                                
                                             
                                 
                                       iv)
                                    
                                    
                                       lisatakse punkt e:
                                       
                                                   “e)
                                                
                                                
                                                   sätted, mis käsitlevad eelarvest rahastatavate abisaajate avalikustamist.”
                                                
                                             
                                 
                     
                           c)
                        
                        
                           lisatakse lõige 3:
                           “3.   Lõike 2 punktis e osutatud sätetega nõutakse kolmandalt riigilt artikli 169 lõikes 2 osutatud teabe avaldamist standardesitusviisi kohaselt selleks ettenähtud ja kergesti ligipääsetavas kohas oma veebisaidil. Kui kõnealune internetis avaldamine ei ole võimalik, avaldatakse teave muu asjakohase teabekanali kaudu, milleks muu hulgas võib olla riigi ametlik väljaanne.
                           Avaldamine toimub kolmandale riigile vahendite eraldamise eelarveaasta sulgemisele järgneva aasta esimesel poolel.
                           Kolmas riik teatab komisjonile avaldamise koha veebisaidi aadressi ning kõnealusele aadressile viidatakse selleks ettenähtud kohas ühenduse institutsioonide veebisaidil, millele on osutatud artikli 169 lõikes 1. Kui teavet avaldatakse muul viisil teatab kolmas riik komisjonile kõik üksikasjad kasutatava teabekanali kohta.”
                        
                     
         
               105.
            
            
               Lisatakse artikkel 233a:
               “Artikkel 233a
               Automaatne vabastamine mitmeaastaste programmide jagatud kulukohustuste kulukohustustest
               
                  (Finantsmääruse artikli 166 lõige 3)
               
               1.   Finantsmääruse artikli 166 lõike 3 punktis a sätestatud automaatse kulukohustustest vabastamise arvutamine ei hõlma järgmisi elemente:
               
                           a)
                        
                        
                           eelarveliste kulukohustuste see osa, mille kohta on esitatud kuludeklaratsioon, kuid mille tasumise on komisjon n+3 aasta 31. detsembriks katkestanud või peatanud;
                        
                     
                           b)
                        
                        
                           eelarveliste kulukohustuste see osa, mille puhul ei ole olnud võimalik makset teha või kuludeklaratsiooni esitada vääramatu jõu tõttu, mis programmi täitmist tõsiselt häirib.
                        
                     Siseriiklikud asutused, kes tuginevad esimese lõigu punkti b kohaselt vääramatule jõule, peavad näitama, millised on selle otsesed tagajärjed programmi või selle osa rakendamisele.
               2.   Automaatse kulukohustustest vabastamise ohu korral teavitab komisjon abi saavaid riike ja asjaomaseid asutusi sellest piisavalt varakult. Komisjon teavitab neid oma valduses olevale teabele vastavast asjaomasest summast. Abisaajariikidel on teabe kättesaamisest arvates aega kaks kuud kõnealuse summaga nõustumiseks või oma märkuste esitamiseks. Komisjon teostab automaatse kohustustest vabastamise hiljemalt üheksa kuud pärast finantsmääruse artikli 166 lõike 3 punktides a ja b sätestatud tähtaja möödumist.
               3.   Automaatse kulukohustustest vabastamise korral vähendatakse kõnealuse aasta kohta asjaomastele programmidele antavat ühenduse rahalist toetust automaatselt vabastatud kulukohustuste summa võrra. Abisaajariik esitab läbivaadatud rahastamiskava, milles abi vähendamine on vajaduse korral jaotatud prioriteetide ja meetmete vahel. Kui ta seda ei tee, vähendab komisjon igale prioriteedile eraldatud summasid proportsionaalselt.”
            
         
               106.
            
            
               Artiklit 237 muudetakse järgmiselt:
               
                           a)
                        
                        
                           lõike 1 esimene lõik asendatakse järgmisega:
                           “Käesoleva määruse artiklite 118–121, välja arvatud mõisted, artikli 122 lõigete 3 ja 4, artiklite 123, 126–129, artikli 131 lõigete 3–6, artikli 139 lõike 2, artiklite 140–146, artikli 148, artiklite 151 ja 152 ning artikli 158a sätteid ei kohaldata finantsmääruse artikli 167 lõike 1 punktides a ja b nimetatud tellijate või nende nimel sõlmitud hankelepingute suhtes.”
                        
                     
                           b)
                        
                        
                           lõige 3 jäetakse välja.
                        
                     
         
               107.
            
            
               Artikli 240 lõige 3 asendatakse järgmisega:
               “3.   Teade lepingu sõlmimise kohta saadetakse pärast lepingu allakirjutamist, välja arvatud juhul, kui leping on vajaduse korral salajaseks kuulutatud või kui lepingutäitmisega peavad kaasnema julgeolekualased erimeetmed või kui see on vajalik Euroopa Liidu oluliste huvide kaitseks või kui abisaajariik seda nõuab ja kui lepingu sõlmimise teate avaldamist ei loeta asjakohaseks.”
            
         
               108.
            
            
               Artikli 241 lõike 1 teine lõik asendatakse järgmisega:
               “Kuni 10 000 euro suuruse maksumusega lepinguid võib sõlmida ühe pakkumise alusel.”
            
         
               109.
            
            
               Artikli 242 lõikele 1 lisatakse punkt h:
               
                           “h)
                        
                        
                           lepingute puhul, mis on kuulutatud salajaseks või mille täitmisega peavad kaasnema julgeolekualased erimeetmed, või kui see on vajalik Euroopa Liidu või abisaajariigi oluliste huvide kaitseks.”
                        
                     
         
               110.
            
            
               Artikli 243 lõiget 1 muudetakse järgmiselt:
               
                           a)
                        
                        
                           punktis b asendatakse sõnad “30 000 eurot” sõnadega “60 000 eurot”.
                        
                     
                           b)
                        
                        
                           punkt c asendatakse järgmisega:
                           
                                       “c)
                                    
                                    
                                       lepingud, mille maksumus on alla 60 000 euro: konkureeriv läbirääkimistega menetlus lõike 2 tähenduses.”
                                    
                                 
                     
                           c)
                        
                        
                           teine lõik asendatakse järgmisega:
                           “Kuni 10 000 euro suuruse maksumusega lepinguid võib sõlmida ühe pakkumise alusel.”
                        
                     
         
               111.
            
            
               Artikli 244 lõikele 1 lisatakse punktid f–h:
               
                           “f)
                        
                        
                           lepingute puhul, mis on kuulutatud salajaseks või mille täitmisega peavad kaasnema julgeolekualased erimeetmed, või kui see on vajalik Euroopa Liidu või abisaajariigi oluliste huvide kaitseks;
                        
                     
                           g)
                        
                        
                           tooraineturul noteeritud ja sealt ostetud toodetest koosnevate tarnetega seotud lepingute puhul;
                        
                     
                           h)
                        
                        
                           lepingute puhul, mis seonduvad ostudega, mis tehakse erakordselt soodsatel tingimustel tarnijalt, kes on oma äritegevust lõpetamas, või pankrotihalduritelt või likvideerijatelt võlausaldajaga sõlmitud kokkuleppe või muu samalaadse menetluse alusel vastavalt siseriiklikele õigusnormidele.”
                        
                     
         
               112.
            
            
               Artikli 245 lõike 1 teine lõik asendatakse järgmisega:
               “Kuni 10 000 euro suuruse maksumusega lepinguid võib sõlmida ühe pakkumise alusel.”
            
         
               113.
            
            
               Artikli 246 lõike 1 esimesele lõigule lisatakse punkt e:
               
                           “e)
                        
                        
                           lepingute puhul, mis on kuulutatud salajaseks või mille täitmisega peavad kaasnema julgeolekualased erimeetmed, või kui see on vajalik Euroopa Liidu või abisaajariigi oluliste huvide kaitseks.”
                        
                     
         
               114.
            
            
               Artiklit 253 muudetakse järgmiselt:
               
                           a)
                        
                        
                           lõikele 1 lisatakse punkt e:
                           
                                       “e)
                                    
                                    
                                       kui ühenduse huvides on olla meetme puhul ainsaks toetuse andjaks ja eelkõige ühenduse meetme läbipaistvuse tagamiseks.”
                                    
                                 
                     
                           b)
                        
                        
                           lõikele 2 lisatakse järgmine lõik:
                           “Lõike 1 punktis e nimetatud juhul tuleb põhjendused esitada aga komisjoni rahastamisotsuses.”
                        
                     
         
               115.
            
            
               Artikkel 258 asendatakse järgmisega:
               “Artikkel 258
               Institutsioonidepoolne delegeerimine institutsioonidevahelistele talitustele
               
                  (Finantsmääruse artiklid 171 ja 174a)
               
               Iga institutsioon vastutab eelarveliste kulukohustuste täitmise eest. Institutsioonid võivad delegeerida asjaomase institutsioonidevahelise talituse juhatajale kõik sellele järgnevad toimingud, eelkõige juriidilised kohustused, kulude tõendamise, maksete kinnitamise ja tulude haldamise, kehtestades sellise volituste delegeerimise piirid ja tingimused.”
            
         
               116.
            
            
               Lisatakse artikkel 258a:
               “Artikkel 258a
               Euroopa Ühenduste Ametlike Väljaannete Talitust käsitlevad erieeskirjad
               
                  (Finantsmääruse artiklid 171 ja 174a)
               
               Seoses ametlike väljaannete talitusega otsustab iga institutsioon ise oma väljaannete avaldamise üle.
               Väljaannete müügist saadud puhastulu antakse finantsmääruse artikli 18 kohaselt taaskasutamiseks sihtotstarbelise tuluna asutusele, kes on nende väljaannete autor.”
            
         
               117.
            
            
               Artikkel 261 jäetakse välja.
            
         
               118.
            
            
               II ossa lisatakse VI jaotis:
               “VI   JAOTIS
               EKSPERDID”
            
         
               119.
            
            
               Lisatakse artikkel 265a:
               “Artikkel 265a
               Väliseksperdid
               
                  (Finantsmääruse artikkel 179a)
               
               1.   Artikli 158 lõike 1 punktis a kehtestatud künnistest väiksema maksumuse korral võib ülesannete jaoks, mille hulka eelkõige kuulub ettepanekutele hinnangute andmine ja tehniline tugi, valida väliseksperdid vastavalt käesoleva artikli lõikes 2 sätestatud menetlusele.
               2.   Osalemiskutse avaldatakse eelkõige Euroopa Liidu Teatajas või institutsiooni veebisaidil, et tagada potentsiaalsete taotlejate võimalikult laiaulatuslik teavitamine ja koostada ekspertide nimekiri.
               Osalemiskutse alusel koostatud nimekiri ei tohi kehtida kauem kui mitmeaastase programmi lõpuni.
               Huvitatud isik võib esitada taotluse igal ajal nimekirja kehtivuse jooksul, välja arvatud kehtivusaja viimase kolme kuu jooksul.
               3.   Väliseksperte ei loetleta lõikes 2 osutatud nimekirjas, kui nad on mõnes finantsmääruse artiklis 93 osutatud olukordadest.
               4.   Lõikes 2 nimetatud nimekirjas loetletud välisekspertide hulgast tehakse valik vastavalt nende suutlikkusele täita lõikes 1 nimetatud ülesandeid ning kooskõlas mittediskrimineerimise, võrdse kohtlemise ja huvide konflikti puudumise põhimõtetega.”
            
         
               120.
            
            
               Artikkel 269 asendatakse järgmisega:
               “Artikkel 269
               Ühinemiseelse abi detsentraliseeritud haldamine
               
                  (Finantsmääruse artikkel 53c)
               
               Seoses nõukogu määruses (EMÜ) nr 3906/89 (11) ja nõukogu määruses (EÜ) nr 555/2000 (12) nimetatud ühinemiseelse abiga ei kohaldata artiklis 35 sätestatud eelkontrolli käsitlevaid eeskirju kõnealuste kandidaatriikidega juba toimiva detsentraliseeritud haldamise suhtes.
            
         
               121.
            
            
               Artikli 271 lõige 1 asendatakse järgmisega:
               “1.   Artiklites 54, 67, 119, 126, 128–130, 135, 151, 152, 164, 172, 173, 175b, 180, 181, 182, 226, 241, 243, 245 ja 250 esitatud künniseid ja summasid ajakohastatakse iga kolme aasta järel ühenduse tarbijahinnaindeksi muutuste alusel.”
            
         Artikkel 2
   Enne 1. maid 2007 alustatud riigihankemenetluste ja toetuste andmise menetluste suhtes kohaldatakse eeskirju, mis kehtisid kõnealuste menetluste alustamise ajal.
   Artikkel 3
   Käesolev määrus jõustub selle Euroopa Liidu Teatajas avaldamise päeval.
   Seda kohaldatakse alates 1. maist 2007.
   Artikli 1 lõike 45 punkti d kohaldatakse 1. jaanuarist 2008 ja artikli 1 lõiget 59 kohaldatakse 1. jaanuarist 2009.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. aprill 2007
      
         
            Komisjoni nimel
         
         
            komisjoni liige
         
         Dalia GRYBAUSKAITĖ
      
   
   
      (1)  EÜT L 248, 16.9.2002, lk 1. Määrust on muudetud määrusega (EÜ, Euratom) nr 1995/2006 (ELT L 390, 30.12.2006, lk 1).
   
      (2)  EÜT L 357, 31.12.2002, lk 1. Määrust on viimati muudetud määrusega (EÜ, Euratom) nr 1248/2006 (ELT L 227, 19.8.2006, lk 3).
   
      (3)  ELT L 210, 31.7.2006, lk 82.
   
      (4)  ELT L 310, 9.11.2006, lk 1.
   
      (5)  EÜT L 8, 12.1.2001, lk 1”.
   
      (6)  EÜT C 316, 27.11.1995, lk 48.
   
      (7)  EÜT C 195, 25.6.1997, lk 1.
   
      (8)  EÜT L 351, 29.12.1998, lk 1.
   
      (9)  EÜT L 166, 28.6.1991, lk 77.”
   
      (10)  EÜT L 281, 23.11.1995, lk 3.”
   
      (11)  EÜT L 375, 23.12.1989, lk 11.
   
      (12)  EÜT L 68, 16.3.2000, lk 3.”